3 Tips Atasi Rasa ‘Down’ Kerana Hamil Lagi

“Aku mengandung lagi rupanya. Aduh. Trauma mengandung dan bersalin hari tu pun masih belum hilang, ni dah mengandung lagi. Rasa masih belum sedia untuk mengandung dan ada anak kecil lagi. Macam mana nak pujuk diri sendiri supaya tak rasa macam ni dan ‘enjoy’ kehamilan kali ni?“
Mungkin ada di antara para ibu yang berasa kecewa, kusut, sedih dan ‘down’ apabila mengetahui bahawa diri anda hamil lagi tatkala masih belum bersedia. Mungkin ada juga yang terfikir untuk menggugurkan kandungan tersebut.

Masa tidak boleh diundur kembali. Walau apa pun punca yang membuatkan anda berasa belum bersedia untuk mengandung lagi, kandungan itu tetap perlu dijaga dengan sebaik-baiknya. Menggugurkan kandungan tersebut bukan jalan penyelesaian. Apabila anak tersebut lahir kelak, anak itu juga perlu diasuh dengan baik, bukan juga dibuang sewenang-wenangnya.
Foto Kredit : justbetweenus.org

Mengapa Wanita Rasa Belum Sedia Untuk Mengandung Lagi?
Ya, terdapat pelbagai faktor yang boleh menyebabkan anda berasa sebegitu apabila hamil lagi. Mungkin sebelum ini anda mengalami masalah ketika kehamilan atau mempunyai pengalaman bersalin yang mengerikan. Faktor anak sebelum ini yang masih kecil lagi atau mempunyai beberapa orang anak yang jarak umurnya rapat juga merupakan antara penyebab anda belum bersedia untuk hamil lagi.

Sudah pasti terdetik di fikiran, bersediakah anda untuk melalui kehamilan dan pengalaman bersalin yang lebih baik pada kali ini? Mampukah anda untuk menerima kehadiran seorang lagi cahaya mata dan mendidiknya dengan baik kelak? Semuanya terletak di tangan anda. Anda sahaja yang mampu untuk mengubah perasaan tersebut agar anda tidak lagi berasa ‘down’ menerima berita kehamilan kali ini.
Foto Kredit : bibomart.com.vn
Pujuk Diri Dan Bangkit!
Kehamilan seharusnya menjadi suatu berita yang menggembirakan buat anda. Oleh itu, pujuk diri dan usah bersedih. Berikut merupakan 3 perkara yang perlu anda amati sedalam-dalamnya agar anda bangkit semula daripada rasa kecewa kerana hamil lagi serta lebih bersedia untuk melalui hari-hari mendatang.
1. Anak Itu Anugerah
Anak merupakan kurniaan daripada Allah yang sungguh bernilai buat pasangan yang telah mendirikan rumah tangga. Ingatlah bahawa ramai pasangan yang menginginkan anak, namun masih belum dapat menimang cahaya mata mereka sendiri walaupun telah bertahun-tahun menanti. Anda insan terpilih, maka titipkan rasa syukur di hati atas rezeki yang dikurniakan itu.
Anak itu anugerah, bukan beban. Usah khuatir dengan rezeki yang akan Allah kurniakan selepas anak itu lahir. Bulatkan hati dan serahkan segala-galanya kepada Allah. Semoga anda akan memperoleh sesuatu yang indah kelak.
Foto Kredit : wallpaperscraft.com
2. Positifkan Diri
Setkan semula minda anda kepada pemikiran positif bahawa setiap perkara yang berlaku sudah pasti ada hikmah di sebaliknya. Allah perancang terbaik dan Allah Maha Mengetahui.
Allah juga Maha Pengasih lagi Maha Penyayang. Yakinlah bahawa Allah memberi sesuatu mengikut kemampuan hambaNya. Allah tidak akan membebani anda dengan sesuatu yang di luar kemampuan anda.
Luangkan masa untuk lebih dekat dengan Allah. Dengan memperbanyakkan solat, membaca Al-Quran, berzikir, selawat, memperdengarkan bacaan ayat-ayat Al-Quran dan nasyid, serta menonton ceramah agama, In Sha Allah kelak anda akan berasa lebih tenang.
Foto Kredit : shumis.net
3. Harta Dunia Akhirat
Anak merupakan harta dunia dan akhirat buat ibu bapa. Apabila anak itu lahir, curahkanlah sepenuh kasih sayang kepadanya. Usah pernah terdetik perasaan benci kepadanya walaupun pada awalnya anda mengalami kesukaran untuk menerima kehadirannya ketika dalam kandungan.
Anak adalah amanah Allah. Didik anak dengan sebaik-baiknya supaya anak itu menjadi insan soleh dan solehah agar mereka dapat mendoakan kita kelak tidak kira sama ada kita masih hidup atau telah tiada lagi di dunia ini.
Foto Kredit : medina-center.ru
Yakinkan Diri Dan Teruskan Perjalanan
Memang benar, bukan mudah untuk memujuk diri sendiri di kala hati masih membengkak dibelenggu kesedihan dan kekecewaan kerana belum bersedia untuk mengandung lagi. Namun, sampai bila anda harus melayani perasaan sebegini? Ayuh, bangkit!
Redha dengan ketentuan Allah, berdoa kepada Allah agar anda diberi kekuatan dan yakinlah bahawa anda mampu melalui semua ini. Teruskan perjalanan, nikmati setiap detik kehamilan anda dan usah bersedih lagi. Semoga segala urusan anda dipermudahkan Allah, In Sha Allah.


” Saya Bersyukur Dikurniakan Hati Seperti Bulldozer”- Wanita Ini Kongsi Kisah Didik Anak Dyslexia

Bila sebut anak mengalami masalah dyslexia, mesti ramai yang cakap anak kita ni berpenyakit kan? Salah tu, tak baik cakap macam tu tau. Dyslexia ni bukanlah satu penyakit tetapi ia merupakan masalah pembelajaran yang dialami oleh anak-anak. Selalunya mereka akan mengalami masalah untuk membaca, menulis dan sukar dan lambat untuk memahami pembelajaran yang diajar. Mereka sama sahaja dengan kanak-kanak lain, cuma cara untuk mendidik itu sahaja berlainan.
Apa kata kita baca kisah wanita hebat ini mendidik  anaknya yang mengalami masalah dyslexia. Semoga dengan perkongsian ini, anda dapat jadikan sebagai panduan dan pengajaran ya.

http://www.dailymail.co.uk/
Apa yang anda akan lakukan jika anak anda memerlukan bantuan khas dalam pembelajaran? Dan apa pula akan anda lakukan jika KESEMUA anak anda disahkan memerlukan bantuan khas i.e mempunyai learning disabilities dan layak memiliki kad OKU?

INI CERITA KAMI SEKELUARGA
Kenapa hari ini saya membuat keputusan untuk menulis dengan terbuka? Kerana saya rasa sudah sampai masanya untuk lebih ramai orang bersikap terbuka. Mari kita mulakan satu persatu mengikut timeline.

eidikospaidagogos.gr
Anak bongsu, Israa’ kini mencecah 2 tahun 8 bulan. Keluar masuk hospital sejak usia 6 bulan pada tahun 2015 setelah diserang jangkitan paru-paru yang teruk hingga berada di ICU. Tidak terhenti setakat itu, Israa’ paling banyak diuji kesihatan. Multiple trigger wheeze (and later asthma), bronchiolitis, recurrent pneumonia, otitis media, single sided deaf, food allergy, allergic rhinitis, speech delay, developmental delay, you name it.
Jika tak warded sekalipun, jadual menziarah hospital setiap bulan memang padat. Hehehe. Hampir kesemua paeds dan staff di ward kenal Israa’. Klinik pakar pun macam hampir semua aje nak dilawat. Menjengah 2 tahun, imun lebih kuat dan sudah jarang admitted.
Kesemua ini ujian besar buat anak kecil ini, tapi dia tetap kanak-kanak yang ceria. Masih belum boleh bercakap buat masa ini (not a single meaningful word) but hey, dah berjaya berjalan! Yeaaay! We are working on his speech and OCT and his case? It’s called a GLOBAL DEVELOPMENT DELAY (GDD).
www.pinterest.com
KISAH ANAK KEDUA
Sekarang mari kita bercerita tentang yang di tengah. I’jaaz yang cheeky, banyak cakap, suka menyanyi dan banyak idea/karenah. Sejak usia dia 4 tahun, saya mula dapati ada beberapa perkara tidak kena dengan dia. Antara yang paling selalu, huruf terbalik p, q, j, s dan beberapa lagi. Tapi masih terlalu awal untuk diagnos dengan apa-apa kerana ini fasa anak sedang develop, confuse dengan sesuatu perkara adalah normal. Dia sudah mula ke taska bersama abangnya yang 6 tahun ketika itu pada tahun 2015.
Mencecah usia 5 tahun, dia makin susah nak ke sekolah. Setiap pagi ada sahaja drama. Abangnya pula sudah darjah 1, jadi tiada kawan nk pergi sama. Makin pelik. Alif ba ta yang sudah diajar setahun lebih, dia tak ingat. Tidak fokus, susah mengingati sesuatu arahan, mood berubah dalam jangka beberapa saat dan beberapa lagi ciri lain.
http://laptuoso.com/
25 Oktober tahun lalu, kami hantar untuk buat ujian bagi dyslexia di Persatuan DYSLEXIA MALAYSIA kerana usianya telah 5 tahun 6 bulan, sesuai untuk buat ujian. Saya tidak terkejut lansung dengan hasil laporan, kerana memang saya telah lama dapat kesan, I’jaaz memang ada ciri dyslexia yang ketara. Dan selepas kami bawa ke pakar psikatari kanak-kanak, I’jaaz juga berkemungkinan menghidap ADHD juga. Takpe lah nak. Special sungguh.
Ada 12 pusat dyslexia di bawah kelolaan PDM seluruh Malaysia. Paling dekat dengan kami di Putrajaya ni adalah di Bandar Baru Bangi. Jadual keseluruhan keluarga untuk 2017 terpaksa dirombak serta merta. Kalau dulu, kami gagahkan juga satu kereta, menghantar anak ke sekolah kemudian ke hospital tempat suami bekerja, kali ini masa dan jarak tak mengizinkan. Atas faktor itulah, secara drastik kami membeli kereta terpakai bulan Disember kerana ianya sudah bertukar menjadi keperluan mendesak.
http://www.huffingtonpost.com/
I’jaaz sudah 3 bulan di sekolah baru, makin menyesuaikan diri dan makin happy. Tidak lagi rasa tertekan dan rasa rendah diri sebab semua orang sama dengan dia. Nanti saya cerita lebih lanjut.
KISAH ANAK SULUNG
Oh, apa pula cerita anak sulung, si Imran yang manja, penuh empati, kreatif tapi selalu cembeng. Ini juga kategori special. Dari sudut kesihatan, sejak usia 8 bulan dia juga diserang pneumonia, dan kemudian eczema, allergic rhinitis dan food allergy. Keluar masuk hospital hingga usia 3 tahun dan buatkan Emaknya decide berhenti kerja. Menariknya lepas Emaknaya berhenti, dia tak masuk ward dah. Hahahaha.
Dia mula ke taska umur 4 tahun. Umur 5 tahun saya decide untuk sekolahkan sendiri. Umur 6 masuk semula ke taska. Pada awalnya saya memang sedar, dia sedikit unik dan tidak seperti anak lain. Hampir masuk ke sekolah rendah juga masih tidak boleh membaca dan menulis. Dalam pada hati saya merasa mungkin Imran perlu ambil masa (it’s totally normal for kids especially boys jika tak tahu membaca sampai usia 8-10 tahun ya) cuma beberapa ciri lain buat saya sedikit risau. Imran ni ada sedikit ciri autism tetapi saya tak fikir dia autism.
http://www.huffingtonpost.com/
Pendapat saya dipersetujui pakar kanak-kanak waktu saya bawa dia berjumpa sebelum dia masuk ke sekolah rendah. Pakar kata agak grey area tapi let’s see. Jadi kami masukkan ke sekolah seperti biasa. Of course lah dia kene masuk kelas pemulihan, linus untuk bantu. Dan dia masih dengan keunikannya. Mengajar imran membaca seolah-olah anda cuba terangkan rocket science dan teori black hole kepada dia. It’s very tough for him to get the idea. Sejak umur dia 4 tahun saya dah cuba berbagai kaedah, you name it. Buku rasanya lebih 100 buah. I’ve tried everything.
Cut short the story, hujung tahun lepas, setelah perbincangan demi perbincangan kami akhirnya bawa imran jumpa Pakar Psikatari Kanak-Kanak di HUKM untuk diagnosis lebih sempurna. Saya tak merisaukan dia tak boleh membaca. Tidak. Saya cuma ingin dia dibantu dengan cara paling efektif supaya dia seronok belajar dan tidak ketinggalan hingga rasa rendah diri. Itu sahaja.
http://learningworksforkids.com/
2 minggu selepas I’jaaz menjalani ujian dyslexia, Imran pula didiagnos awal dengan GLOBAL DEVELOPMENTAL DELAY sama seperti Israa’. Dan bermula la appointment demi appointment untuk uji kesemuanya. Kami ke klinik pakar mata, ENT, speech, kanak-kanak dan menjalani ujian IQ untuk Imran. Result akan keluar bulan depan dan baru perbincangan akan diteruskan untuk tahu masalah sebenar Imran dan cara untuk bantu Imran dalam pelajaran.
Panjang?
Lama pendam ni. Ketika huru hara dalam kelam kelibut saya dengan Projek Beg Sekolah, ini semua berlaku. Ya, Allah sahaja yang tahu rasa hati saya dan suami.
www.brainbalancecenters.com
Paling sukar bila nak beritahu Opah (ibu saya) dan Nanny (ibu suami). Mereka down. Sedih total. Dapat lihat riak wajah mereka yang suram. Saya pula terpaksa yakinkan mereka, ini semua ujian. Dan kami adalah the chosen one (perasan sungguh) sebab kami mampu tempuh. It’s not even genetic problem!
Saya bersyukur dikurniakan hati seperti bulldozer. Kekal kuat demi anak-anak. Sekelumit hatta sezarah saya tidak pernah kecil hati atau rasa ujian ini tidak adil. Saya tidak pernah menangisi Why me? Why Me?Saya tidak pernah rasa marah pada Allah.
Saya rasa Allah beri sebab Allah mahu saya buat dengan terbaik bersama suami. Dan mahu saya sebarkan ilmu lebih banyak tentang ini kepada orang awam.
Saya kan terus bercerita mulai saat ini. Dengan hashtag #SalamDyslexia#SalamGDD #EmakGiftedBoys in sya Allah lebih banyak cerita dan info selepas ini.
www.facebook.com/salwamohdsaleh
Doakan kami terus kuat
 Doakan kami terus sihat
 Doakan kami dapat bawa kebaikan pada keluarga dan semua
Emak,
 Yang kekal steady, positive dan strong!
Artikel ini adalah hasil dari perkongsian Puan Salwa Mohd Saleh di laman Facebooknya. Semoga dapat dijadikan panduan pada masa hadapan.


“Saya Berzina Tapi Solat, Diterima Allah Atau Tak?”- Ini Jawapan Ustaz Abdul Samad

Dalam Islam, zina termasuk dalam kategori dosa yang sangat besar yang wajib dijauhi oleh semua orang. Zina juga termasuk dalam kategori perbuatan yang keji. Larangan perbuatan zina dengan tegas dalam Al-Quran, bahawa tidak hanya melarang berbuat zina tetapi mendekatinya saja sangat dilarang.
Satu perkongsian dimuat naik oleh pengguna Tiktok @sal.faisal00 mengenai hukum solat bagi pelaku zina yang disampaikan oleh ustaz Abdul Samad dari negara Indonesia.

Baca juga: Resipi Kuih Talam Tradisional, Mesti Dapat Permukaan Yang Licin & Cantik

HUKUM SOLAT BAGI PELAKU ZINA
Terdapat satu soalan yang ditanyakan kepada ustaz Abdul Samad iaitu apa hukumnya solat bagi pelaku zina, diterima atau tidak solatnya?

Siapa yang solat tidak mencegah dirinya dari perbuatan keji dan mungkar maka dia semakin jauh dari Allah.

Apakah dengan dosa itu, dia menjadi kafir?
Dia tidak kafir kalau tidak ingkar, kalau tidak katakan tidak ada itu Tuhan, tidak ada itu syurga, tidak ada itu neraka, tidak ada itu akhirat. Baru dia tergolong orang-orang yang kafir tapi kalau dia sekadar berbuat dosa maka dia fasik.
Allah tidak berikan hidayah kepada orang yang fasik. Mudah-mudahan kita semua diselamatkan daripada fasik.
APA MAKSUD FASIK
Fasik ialah orang yang keluar dari garis panduan Islam. Mengikut syarat fasik ialah orang yang tidak mentaati Allah dan mengerjakan dosa-dosa besar atau dosa-dosa kecil secara berkekalan.

Fasik boleh dibahagikan 3 peringkat:
1. Peringkat pertama: Melakukan dosa besar secara sekali sekala sahaja. Selepas dia melakukan perbuatan tersebut, dia merasa bersalah dan tersangat menyesal terhadap perbuatannya itu.
2. Peringkat kedua: Melakukan maksiat atau dosa besar dengan bersungguh-sungguh dan sepenuh hati.
3. Peringkat ketiga: Melakukan maksiat atau dosa besar di dalam keadaan berterusan, di samping itu dia menganggap betapa buruknya dosa besar yang dilakukannya itu. Peringkat ini adalah sebahagian daripada peringkat kekufuran.

Imam Syafie mengharuskan orang fasik menjadi imam, pendapat ini diutarakan kerana di zaman beliau ramai pemimpin yang fasik. Sungguhpun demikian mereka rajin bersolat dengan rakyat jelata dan menjadi imam. Telah menjadi adat pada waktu itu, jika ketua atau raja tanpa mengira fasik atau tidak, dialah yang akan menjadi imam solat jika berjemaah.

Imam Syafie berpendapat orang yang fasik tidak sah menjadi wali nikah.
Imam Abu Hanafi dan Imam Maliki berpendapat wali fasik harus menjadi wali kerana dia layak menjadi wali kepada hartanya. Justeru dia lebih layak menjadi wali perkahwinan anaknya dan sebagainya.

Jika orang fasik menjadi pemimpin, ketua negara atau sebagainya, maka segala arahan nya yang tidak bercanggah dengan syariat islam hendaklah dilaksanakan dan apabila berlaku percanggahan dengan syariat Allah maka mestilah ditolak, tidak harus dipatuhi.
VIDEO PENUH

 @sal.faisal00
#assalamualaikum🙏 #ustadzabdulsomad #hukumsholat #hukumzina #bismillah
 ♬ DJ TUM SAATH HO SLOW (REMIX) – FERNANDO BASS

Sumber: Tiktok sal.faisal00, Facebook Syamsul Amri Ismail Official


“Saya Dah Cuba Halang…”- Bayi Usia 3 Hari Bengkak Gara-Gara Disuap Biskut Oleh Mentua

Seorang ibu di laman TikTok meluahkan rasa kecewa dan sedih dengan perbuatan mentuanya terhadap anak kecilnya. Menurut ibu itu, dia sangat terkejut sejurus sahaja melihat keadaanya yang baru sahaja berusia tiga hari itu lain daripada lain dan tidak seperti hari biasa.
Video tersebut ternyata mendapat perhatian netizen yang turut terkejut serta geram kerana tidak disangka-sangka mentuanya sanggup melakukan hal itu terhadap bayi berusia tiga hari.

Baca juga: [VIDEO] “Allahu Main Sumbat Je”- Baby Baru Lahir Tapi Ibu Bangga Terus Suap Makanan!
BAYI USIA 3 HARI BENGKAK GARA-GARA DISUAP BISKUT OLEH MENTUA
Menerusi perkongsian video dimuat naik oleh pengguna TikTok bernama @YustiRidayanti itu, dia menjelaskan keadaan anaknya yang bengkak akibat diberi makan biskut. Meskipun baru sahaja berusia 3 hari tetapi sudah disuap kudapan biskut sebanyak 3 kali sehari oleh ibu mentuanya sendiri. Aduh!

“Di mukanya banyak bintik-bintik merah. Saya sapu guna tepung kanji. Setelah itu dadanya bengkak sebab baru tiga hari tetapi sudah disuap biskut sebanyak tiga kali sehari,” jelas ibu tersebut.

https://media.siraplimau.com/2022/03/IMG_0765.mp4
Meninjau ke video lain, si comel itu dikatakan sudah semakin sembuh dan warganet turut menasihati agar tidak memberi sebarang makanan pejal sebelum usia 6 bulan.
Jelas Yusti, dia tahu mengenai perkara itu tetapi tidak dapat menghalang perbuatan ibu mentuanya itu kerana sudah banyak kali dihalang tetapi gagal.
https://media.siraplimau.com/2022/03/IMG_0766.mp4
“Alhamdulillah, sekarang dia dah bertambah sihat. Bukan saya tak tahu. Saya dah cuba halang mentua tetapi saya dimarahi olehnya,” tulis ibu itu di ruangan kapsyen.
Buat ibu bapa di luar sana, bayi hanya boleh menerima makanan pejal apabila sudah berusia 6 bulan ke atas sahaja. Susu ibu sudah cukup buat bayi berusia 6 bulan ke bawah.
Sumber: TikTok Yusti Ridayanti


“Saya Memang Betul-Betul Sedih..”- Empat Ahli Keluarga Maut Serentak Dalam Kemalangan

“Sekali pergi (meninggal dunia) sampai empat (orang), bukan satu, bukan dua dan bukan tiga. Saya memang betul-betul sedih.”
Itu kata Muhamad Hazman Rahim, 20, satu-satunya anak lelaki kepada pasangan Rahim Ramli, 60, dan Siti Petimah Omar, 59, yang maut dalam kemalangan membabitkan enam kereta dan sebuah treler di Kilometer (KM) 277.1, Lebuh Raya Utara-Selatan menghala ke selatan di Ipoh kira-kira pukul 3 petang kelmarin.

Baca juga: Kanak-Kanak Positif Dadah Makin Pulih, Dibenarkan Pulang Ke Rumah
LELAKI KEHILANGAN EMPAT AHLI KELUARGA SERENTAK
Gambar: Keadaan kereta Proton Persona yang dinaiki empat beranak selepas dirempuh sebuah treler di KM277.1, Lebuh Raya Utara-Selatan menghala ke selatan di Ipoh petang kelmarin – Kosmo Online.

Turut terkorban ialah dua kakaknya iaitu Nor Hadirah, 28, dan Nor Hamizah, 27, lapor laman berita Kosmo pagi ini.

Ketika kejadian, empat beranak yang menaiki sebuah kereta jenis Proton Persona itu dari Sungai Petani menuju ke Kuala Lumpur sebelum dirempuh sebuah treler yang dalam perjalanan dari Taiping menghala Bukit Beruntung, Selangor.
Rempuhan itu menyebabkan treler tanpa muatan dan kereta terbabit menggelongsor ke hadapan dan merempuh lima buah kenderaan lain, namun pemandu dan penumpang lain tidak cedera.
Muhamad Hazman ketika ditemui berkata, dia dimaklumkan mengenai kejadian itu menerusi panggilan telefon daripada seorang lagi kakaknya, Nor Fatini, 22, yang ketika itu berada di Pulau Pinang.
“Kakak telefon cakap ayah dan mak dah meninggal dunia. Saya terkejut sebab semalam (Selasa) saya balik jumpa (mereka), cium tangan apa semua. Tengok-tengok hari ini (petang kelmarin) sudah tiada.
“Tak tahu nak cakap macam mana dah,” katanya yang ketika ini sedang menjalani satu latihan praktikal di sebuah syarikat di Perlis.
PERASAAN SUKAR DIGAMBARKAN, KEHILANGAN KATA-KATA & MASIH TERKEJUT
Gambar: Anggota bomba berusaha mengeluarkan mangsa tersepit – Bomba / Berita Harian.
Tambah anak bongsu daripada empat beradik itu, dia masih terkejut dengan pemergian ibu bapa serta dua kakaknya secara serentak kerana mereka langsung tidak menunjukkan sebarang petanda mahu pergi buat selama-lamanya.
“Saya dah tahu yang mereka semua akan ke Kuala Lumpur untuk menghantar kakak (Nor Hadirah) ke tempat kerjanya setelah lama bercuti dan saya pun macam biasa akan cium tangan mak ayah sebelum balik.
“Apabila jadi macam ini (kehilangan empat ahli keluarga serentak), saya sedih dan tak tahu nak cakap macam mana lagi. Tinggal saya dengan seorang lagi kakak (Nor Fatini),” katanya dalam nada sebak.
Terdahulu, van yang membawa jenazah empat beranak itu tiba di pekarangan Masjid Permatang Pasir di Permatang Pauh di sini pukul 1.30 pagi semalam selepas selesai menjalani bedah siasat di Unit Forensik, Hospital Raja Permaisuri Bainun di Ipoh.
Jenazah Rahim yang juga pesara polis dan isteri serta dua anak mereka selamat dikebumikan dalam satu kubur kira-kira pukul 3 pagi dalam keadaan hujan renyai.
Sementara itu, Ketua Polis Perak, Datuk Mior Faridalathrash Wahid berkata, pemandu treler terbabit didapati mempunyai 13 saman kesalahan trafik yang direkodkan sejak 2008 hingga 2021 dan tiga daripadanya membabitkan kemalangan jalan raya.
“Ujian air kencing telah dilakukan terhadap suspek berusia 34 tahun itu dan mendapati dia tidak berada di bawah pengaruh dadah. Suspek kini direman tiga hari sehingga Sabtu ini,” katanya
Sumber: Kosmo Online


“Saya Mungkin Ibu Yang Kejam..” Ibu Ini Kongsi Cara Ringankan Tulang Anak Lelaki Buat Kerja Rumah

Sebuah laporan UNICEF ada menyatakan bahawa dalam beberapa tahun terawal kanak-kanak, lelaki dan perempuan biasanya menerima layanan yang hampir sama daripada kedua ibu bapa mereka. Namun seiring dengan peningkatan usia mereka, perbezaan jantina mula berlaku di mana anak perempuan didapati lebih sering melakukan kerja rumah berbanding anak lelaki.
Nak kata anak perempuan lebih rajin, mungkin juga. Malah, kerja rumah nampak lebih sinonim dengan perempuan. Tapi walau apapun alasannya, anak lelaki tak sepatutnya dibiarkan ‘terlepas’ begitu saja daripada belajar berdikari dan menguruskan kerja-kerja di rumah.

SAYA MUNGKIN IBU YG KEJAM KERANA…

1) Anak-anak saya bergilir setiap malam selepas makan malam sorang akan basuh pinggan mangkuk periuk kuali, sorg lagi buang sampah kunci pagar.

2) Saya suruh anak-anak gaul nasi dengan ikan bagi kucing-kucing dekat rumah makan. Atau bersihkan sangkar. Saya cakap sama-sama bela so tak adil kalau mama sorg je yang uruskan kucing.

3)Anak-anak basuh kasut sekolah sendiri.
4)Lepas makan basuh sendiri sendiri, lap dan kemas sendiri kalau tumpah.
5)Kemas bilik, lipat baju sndr, jemur kain baju. Hari miggu dorang basuh sendiri baju sekolah, clorox, nila, jemur sendiri.
6)Baju sekolah pun gosok sendiri sejak darjah 4.

7)Nak minum air manis, buat sendiri.
8)Ajar anak-anak guna dapur, baru belajar basic je goreng telur.
9)Petang-petang siram pokok
10)Seminggu atau 2 minggu sekali sental bilik air kt dapur. Sebab dorg je yang guna bilik air tu.
11)Saya tak pernah rebus air panas untuk anak-anak mandi pagi pergi sekolah. Mandi je air sejuk. Menangis pun menangis la.
12) Time dorang tak busy akak mintak tolong packing magnet. Upahnya duit atau belanja mkn. KEJAM..? TAPI HASILNYA..
HASILNYA…

1) Anak dah ada rasa tanggungjawab. Dah pandai basuh pinggan sendiri. 1 hari akak speechless sebab anak yang 5 tahun lepas makan dia basuh sendiri. Dan bersih dia basuh. Dia kata dia tengok along basuh dia tiru.
2) Kebetulan friskis kt rumah habis. Angah ajak pegi kedai runcit beli friskis RM 2 guna duit tabung dia, dia kata kesian ada kucing kurus dengan anak-anak kecik kt sekolah.
3) Si kenit yang 5 tahun tu bangun awal betul hari minggu tu. Mama yang ngantuk sebab bangun awal terlelap kt bilik. Last-last dia kejutkan mintak bukak pintu sebab nak jemur kasut. Dia dh siap basuh kasut sekolah pkl 8pg!!
4) Suatu hari nampk si kecik kalut dgn kain, mop, rupanya air dia tumpah dia lap sendiri.
5) Petang tu cari kenit tak jumpa, rupanya dekat luar angkat kain baju yang dia punya je, dia longgok dekat depan tv pastu dia lipat sendiri sambil tgk ultraman. Pastu angkut simpan dalam robok dia.
6) Anak-anak dah pandai gosok baju sekolah untuk seminggu terus pada hari minggu.

7)Bukan setakat dah pandai buat air milo, nescafe atau teh, dorg jugak dah pandai buat aiskrim malaysia, kadang-kadang perisa milo, kadang-kadang perisa nescafe atau jagung. Yang selalu jadi kepala si along. Tengah-tengah hari boleh plak dorang bancuh teh o ais 1jag. Dah pandai goreng telur, dorang mintak ajar masak nasi dengan maggie plak.
9) Anak-anak pulak yang tanya, mama pokok tu dah siram ke, mama bendi tu dah besar angah petik ye..
10) Kenit balik sekolah bukan main lama dia mandi. Akak bebel mandi lama-lama dia kata bukan mandi la basuh bilik air.. tengok ni bersih dah. Yup, terkujat time tu. Dengan lubang jamban sekali dia sental. Tak geli pun. Putih berkilat.
11) Sekarang nak pegi sekolah pagi-pagi kenit mandi air sejuk. Pukul 6 pagi. Relax je..
12) Sesekali akak bawak dorg pegi mr diy akak bagi dorg duit sikit. Upah dorg tolong akak buat keje. Beli la apa yang dorg suka tapi bermanfaat. Selalunya dorang beli stationary atau buku. Pernah jugak, anak tolak bila akak bagi duit upah. Anak cakap xpelah ma, angah ikhlas tolong mama. Sebab mama pun penat buat keje.

Yang kita ajar ialah rasa tanggungjawab. Rasa berdikari dan tak payah disuruh. Kita nak pupuk rasa sayang anak-anak pada persekitaran dia. Anak-anak akan buat tanpa kekok kalau dia dah terbiasa. Dan anak-anak akak tu semuanya LELAKI. Dan kerja-kerja yang akak ajar dorg buat tu dari zaman berzaman tok nenek kita duk ajar kerja anak-anak perempuan. Maka anak lelaki nak buat apa pun tak reti. Bila dia dah besar pinggan sebiji pun dia akan tinggal untuk mak atau bini yang basuh. Suatu hari akak panggil anak-anak, akak cakap mama mintk maaf la kalau mama suruh korang buat byk keje. Mama cuma nak korg pandai berdikari kalau suatu hari mama tiba-tiba dah takde lg. Sekurang-kurangnya korang dah pandai hidup sendiri. Harap-harap la kekal perangai dorg ni sampai besar.
Kredit: Aina Yusof via Ilham Media


“Saya Rasa Kosong, Tak Rasa Apa-Apa..” – Doktor Kongsi Tips Atasi Rasa ‘Kosong’ Dalam Diri

Pernahkah anda mengalami perasaan ‘kosong’ dalam diri? Satu perasaan kosong yang sukar untuk digambarkan dan dibicarakan tapi anda merasaikannya.
Menurut Doktor Rozanizam Zakaria, ia merupakan antara perasaan yang sering dialami buat mereka yang diuji dengan masalah mental. Dikenali sebagai ‘Chronic Emptiness’. Bagaimana nak mengatasinya? Jom baca penjelasan doktor di bawah.

Baca juga: Bayi Usia 42 Hari Pucat & Kekuningan Selepas Ibu Rawat Radang Kulit Guna Inai
DOKTOR KONGSI TIPS MENGATASI PERASAAN ‘KOSONG’, JOM LAKUKAN!
Gambar: Nojoto

BAGAIMANA NAK ATASI RASA ‘KOSONG?’
“Saya rasa kosong, tak rasa apa-apa, tak tahu nak gambarkan macam mana. Tapi rasa tu kosong”

Bagi kita yang tak alami mungkin sukar nak faham satu rasa yang spesifik ini. Namun ia adalah antara perasaan yang sering dialami mereka yang diuji dengan masalah mental.
Chronic emptiness boleh berlaku pada individu yang alami kemurungan (unipolar/bipolar depression, persistent depressive disorder), gangguan personaliti seperti borderline personality disorder.
Ia juga boleh jadi non-speficic symptom yang berlaku pada diagnosa penyakit mental lain.
Scientifically described as:
“Chronic feelings of emptiness are experienced as a feeling of disconnection from both self and others, and a sense of numbness and nothingness which was frequent and reduced functional capacity. Feelings of purposelessness and unfulfillment..” (Miller, et. al, 2021)
TIPS MENGATASI RASA ‘KOSONG’ DALAM DIRI
Gambar: HelloDoktor.
Antara tips yang saya selalu kongsikan untuk pesakit sebegini ialah:
1. KONSISTEN DENGAN RAWATAN
Ubatan dan terapi kerana gejala ini boleh jadi residual symptoms yang menunjukkan penyakit utama anda seperti depression belum betul-betul sembuh.
2. HARGAI SETIAP PERKARA KECIL YANG ANDA LAKUKAN
Acknowledge dan appreciate walaupun perkara yang anda lakukan itu kecil. Contohnya, anda bangun tidur, anda kemas katil.
Acknowledge this small achievement – katakan pada diri – tengok, saya buat satu perkara yang baik untuk bilik saya hari ini. Then move to next small things, be it a simple smile to others.
Perkara ni penting. Muhasabah ayat ini,
“Dan barangsiapa yang melakukan kebaikan walau sebesar zarah, maka tetap akan dihitung, dan barangsiapa yang melakukan kejahatan walau sebesar zarah, maka tetap akan dihitung” Surah Al-Zalzalah ayat 7-8.
Jika di sisi Allah, Pencipta seisi alam, acknowledge kebaikan sebesar zahrah, mengapa kita tak mahu hargai ‘kebaikan’ kecil kita sendiri.
3. BERBUAT BAIK DENGAN ORANG LAIN
Gambar: HomeschoolAdventure
Tak kira sekecil mana, mengikut kemampuan kita.
4. BIASAKAN MUHASABAH DIRI SETIAP HARI
Setiap hari biasakan muhasabah, catat 3 perkara yang kita syukuri, yang baik jadi pada kita, yang kita hargai. Bila rasa down, buka semula catatan ini dan bacakan pada diri sendiri.
5. CARI HOBI BAGI MENGISI MASA
Cari minat, aktiviti, hobi atau apa jual yang membantu anda occupy masa anda.
6. ELAKKAN BERSEORANGAN
Gambar: NewHarbingerPublications
Rasa kosong ni memang suka datang bila kita seorang diri.
7. BINA HUBUNGAN DENGAN ORANG LAIN
Orang yang kosong ini selalunya crave for attachment.
8. AMALKAN SWACINTA
Ini saya dah ulas dalam posting lepas dan dalam buku Solusi Stres.
9. BINA KEKUATAN SPIRITUAL
Banyakkan mengingat Allah, rahmat dan kasih sayang Allah, mengingatkan diri yang Allah sentiasa bersama dengan kita.
TERNYATA PERASAAN ‘KOSONG’ INI BANYAK TERJADI DALAM MASYARAKAT…
Menjengah di ruangan komen daripada pengikut Doktor Rozanizam, dapat dilihat perasaan ‘kosong’ ini banyak berlaku dalam masyarakat. Pelbagai cara yang mereka gunakan untuk memulihkan diri dan hanya ‘tuan badan’ yang mengalaminya saja yang tahu betapa sukarnya untuk digambarkan.
Terima kasih kerana anda terus kuat dan tetap bersemangat untuk menjalani kehidupan seharian.

Sumber: Dr Rozanizam Zakaria


“Saya Tulis Surat Kemudian Buang”- Ibu Kongsi Cara Luah Emosi Sewaktu Jaga Anak Kecil Selama 24 Jam

Menjaga anak-anak kecil bukanlah tugas yang mudah, perlu kekuatan emosi dan fizikal. Nak pula berterusan di samping mereka, banyak perkara tak sempat nak buat. Kepenatan itu sudah pasti hanya Allah SWT Yang Maha Mengetahui.
Begitulah kisah seorang wanita yang berkongsi pengalaman dirinya sebagai ibu pada 16 tahun dulu, yang menjaga anak-anak kecilnya selama 24 jam dengan dipenuhi fasa kelam-kabut. Uniknya, dia meluahkan pelbagai rasa emosi dalam dirinya ketika itu melalui nukilan di atas surat-surat yang kemudiannya dibuang.

Baca juga: Tak Dijemput Ke Birthday Party Kerana Masak Makanan Tak Halal, Jiran Bangsa Cina Siap Tempah KFC Sebagai Ganti
SURAT YANG DIBUANG IBARAT BAWA PERGI BERSAMA EMOSI…

MasyaaAllah. Nampak tenang. Yes…

Ibu-ibu, saya dah lepas fasa kelam-kabut 24 jam dengan anak-anak kecil.
Bila dah tua, benda-benda kecil macam ni sangat saya hargai. Saya akan record supaya saya sentiasa bersyukur sebab bukan senang nak dapat. Dulu ini semua mimpi.
Kepada ibu-ibu yang lalui sama macam saya muda-muda dulu 24 jam dengan anak-anak. Tak sempat nak jumpa kawan, tak sempat nak mandi, tak sempat nak lap almari mop lantai, tak sempat nak lawa-lawa wangi-wangi.
It’s ok… you are not alone. Your sacrifices are never a waste. Dulu saya rasa alahai, dulu baju kasut lawa, muka tak pernah tak ada blusher. Is it worth it? What I choose and do now with the kids.
SAYA KEKAL WARAS SELAMA 16 TAHUN KERANA MELUAHKAN MELALUI…
Gambar hiasan: LifestyleOkeZone.
After 16 years. Yes, it is. MasyaaAllah Tabarakallah.
Macam mana saya kekal waras melalui semua itu dulu? Segalanya dari Allah. Satu yang saya ingat adalah…
Saya luahkan. Saya tulis surat pada diri saya sendiri. Kemudian saya buang, saya buang sama-sama rasa letih, sedih, happy, marah saya. Saya ni manusia biasa bukan robot, perasaan ini normal.
Kenapa tak cakap dengan suami? I can and I did tapi bukan budaya kita orang Melayu jenis boleh nak sharing dengan good communication skills macam orang putih.
Especially bila muda-muda ni, kekok rasa malu macam mengada-ngada dan rasa membebankan suami. Sebabkan saya rasa macam ni lah saya pilih untuk didik anak-anak saya supaya boleh berkomunikasi dengan baik dari kecil.
BUANG JAUH BUDAYA MELAYU ‘MALU TAK BERTEMPAT’ PADA DIRI ANAK-ANAK
Supaya mereka tidak rasa apa yang saya rasa. Budaya Melayu yang saya buang jauh-jauh dari anak-anak saya ialah malu tak bertempat.
So saya share sikit-sikit sahaja dengan suami, but it was never the same. Sebab dia tiada dengan saya dari 8 pagi sampai 5 petang.
There is no way I can talk about all of it. Tak sama and honestly terlalu sibuk dan letih untuk mengadu nasib. So tulis surat is my way.
Ini cerita saya muda-muda dulu. Now we communicate very nicely, me and him dah tua pengalaman mematangkan diri. Dan kami semua sekeluarga berkomunikasi dengan baik.
Kami belajar untuk hormat dengan pandangan masing-masing tak kira muda atau tua. MasyaaAllah sangat besar kesannya antara kami dan anak-anak MasyaaAllah.
TERJUMPA SEMULA SURAT YANG TAK TERBUANG DENGAN PELBAGAI NUKILAN EMOSI
Gambar hiasan: HerWay.net.
Lepas 15 tahun, masa kemas-kemas rumah pindah baru ni saya jumpa surat-surat yang tak terbuang. Saya pun dah lupa semua.
Oh, ada surat yang ada kesan air mata especially masa anak sakit berjemaah. Ada yang saya happy especially bila anak-anak buat kejutan surat cinta atau anak-anak pandai buat sesuatu yang saya ajar.
Ada yang saya marah especially bila ada orang cakap saya pemalas, bangun lambat, tak hantar anak sekolah, anak tak pandai bergaul. Ada yang saya keseorangan especially bila nak keluar tapi takda kawan-kawan nak teman.
DALAM SURAT SENTIASA TULIS, “ALLAH ADA & TIDAK AKAN BIARKAN SAYA BERSENDIRIAN”
Tapi setiap surat-surat tu mesti ada, “Allah ada and Allah will never leave me alone”.
Yes. Allah ada, saya tak pernah keseorangan. Maha suci Allah.
Baiknya Allah, dia buat saya lupa yang saya pernah letih, pernah sedih, pernah marah, pernah kecewa masa jalankan tanggungjawab didik anak kecil-kecil dulu.
Padahal diri ini sangat lah insignificant, satu nyawa manusia yang kerdil yang tidak lekang dari dosa. Allahhu.
Still He is there, here, along the way tanpa kelemahan. Allah Maha Esa. nikmat Allah yang mana lagi yang hendak kau dustakan.
SENTIASA BERSYUKUR & INGAT ALLAH ITU ADA UNTUK MEMBANTU HAMBANYA
Gambar hiasan: Keluarga.
Sekarang bila fikir balik, kalaulah Allah biarkan aku sendirian dulu sungguh aku sudah tidak bernyawa sekian lama. Sungguhlah kasih sayang dan pertolongan Allah sangat hampir dengan kita.
Semoga kita menjadi orang-orang yang bersyukur. Sesungguhnya dunia ini hanyalah persinggahan bagi manusia.
Lama tak bercerita di Facebook ni. Penutup posting ini, ibu-ibu jaga kesihatan mental ibu-ibu. Jangan burn out, reach out, if you do, you are not alone walaupun kadang-kadang rasa alone sangat. You are not, we are not, Allah ada dan pertolongan Allah itu sangat-sangat hampir.
Hugs. Ramai sayang ibu-ibu.
#mamamoment
Sumber: Facebook Fauzan N Siti


Sayang Dan Setia, Bolehkah Ia Dipaksa? Ini Jawapannya…

Sayang dan setia merupakan persoalan yang selalu saja bermain di benak fikiran, bolehkah ia dipaksa? Melalui catatan yang pernah dibuat oleh Puan Normaliza Mahadi pada 5 tahun lalu yang dikongsikan semula ini, sayang dan setia tidak mungkin boleh dipaksa.
Anda yang mempunyai pasangan yang mencurah sayang dan setia, bersyukurlah kerana nilai ini tidak dapat dibeli mahupun dicari. Manakala buat individu yang memperoleh sebaliknya, pasangan curang bukan kerana kekurangan anda tetapi kekurangan iman pada dirinya sendiri.

Baca juga: Kebaikan Berpelukan Suami Isteri, Bukan Sekadar ‘Hint’ Nak Bersama Saja…
JAWAPANNYA TAK MUNGKIN
Sekadar gambar hiasan: Pinterest.

5 tahun dulu saya tulis post ini. Saya share kembali untuk bacaan followers baru saya. Moga bermanfaat.

SAYANG DAN SETIA, BOLEHKAH IA DIPAKSA?
Bolehkah kita memaksa orang untuk menyayangi dan setia dengan kita?
Jawapannya tak mungkin.
 Sayang dan setia lahir dari keimanan dan dilahirkan dalam bentuk sayang dan setia seseorang itu kepada kita. Perkara ini tidak boleh dipaksa atau dirayu. Jauh sekali dibantu oleh jampi atau air penawar yang dibeli dari bomoh dan dukun.
Sayang dan setia ini adalah ‘rezeki’ yang kadangkala kita tak perasan. Kita kadangkala cuai untuk bersyukur apabila menerima sayang dan setia daripada pasangan. Sesiapa yang terasa, silakan.
Kepada yang dapat pasangan yang mencurah sayang dan setia, bersyukurlah. Nilai ini tidak dapat dibeli mahupun dicari. Ia datang sendiri.
BUAT MEREKA YANG TIDAK DAPAT SAYANG DAN SETIA DARI PASANGAN…
Sekadar gambar hiasan: Google.
Kepada yang tidak dapat sayang dan setia dari pasangan, inilah renungannya.
Curang pasangan bukan kerana kekurangan anda tetapi kekurangan iman dirinya sendiri. Dia curang kerana dia telah membuat keputusan untuk curang.
Pasangan anda yang tidak setia itu telah dewasa untuk membuat pilihan. Dia pilih untuk curang.
Jangan juga disalahkan pihak ketiga. Pihak ketiga hanya pelakon tambahan. Hero atau heroinnya adalah pasangan yang mahu curang walau tahu risiko yang mendatang.
JANGAN JADIKAN ANAK SEBAGAI ALASAN SEKIRANYA INGIN TERUSKAN PERKAHWINAN
Gambar hiasan: Sandy Millar – Unsplash.
Dan jika anda berhasrat untuk meneruskan perkahwinan kerana nampak cahaya di hujung jalan, lakukan kerana anda mahukan perkahwinan. Jangan jadikan anak sebagai alasan.
 Jika diberikan pilihan, mungkin anak juga sebenarnya tidak mahu tersepit di tengah perjalanan. Mereka mahu seseorang yang beriman untuk dijadikan contoh dan teladan.
BERIKAN PASANGAN MASA UNTUK BERUBAH SEKIRANYA MEMILIH UNTUK BERTAHAN
Untuk meneruskan perkahwinan, berikan pasangan anda masa untuk perubahan. Beritahu dia bahawa anda masih mahu bertahan dengan bantuan.
Jika sampai masa yang dijanjikan, setianya tetap curang. Buatlah pilihan. Jika meninggalkan pasangan boleh membawa ketenangan, mengapa masih mahu meneruskan perkahwinan?
DALAM PROSES PENCERAIAN YANG MENYAKITKAN, ADA ‘HARGA’ PERLU DIBAYAR
Sekadar gambar hiasan: Google.
Namun, mahu saya ingatkan, proses penceraian dan meninggalkan pasangan bukan semudah yang dijangkakan. Ada harga yang perlukan pembayaran. Emosi anak perlukan belaian dan emosi sendiri perlukan juga pembelaan.
Proses ini proses yang menyakitkan. Ada yang kuat dan ada yang lemah di pertengahan jalan.
Apapun sebelum buat keputusan, istiqarahlah untuk buat penunjuk jalan. Allah ada bersama orang beriman, InsyaAllah.
Bila hidung tak mancung, pipi tak perlulah tersorong-sorong. Kita dilahirkan dengan harga bukan murahan. Merayu tak selesaikan keadaan. Dia yang curang, dia yang kecundang!
Hidup bukan bergantung kepada pasangan, jangan bimbang tentang rezeki kerana Allah yang tentukan.
Sumber: Facebook Normaliza Mahadi


Sayang Macam Mana Pun, Ini 3 Sebab Ibu Bapa Patut Elak Cium Bibir Anak

Ciuman kepada anak merupakan salah satu cara untuk zahirkan kasih sayang ibu bapa kepada mereka. Tapi, tak dinafikan ramai ibu bapa yang terlalu obses dengan kecomelan anak mereka hingga tak peduli yang mereka patut elak cium bahagian mulut anak. Ini antara sebab dilarang cium mulut anak yang ibu bapa perlu tahu.
DILARANG CIUM MULUT ANAK

Sejak akhir-akhir ini macam jadi trend mak ayah suka cium mulut anak, sebagai tanda kasih sayang yang tidak terhingga.Sebenarnya sayang macam mana sekalipun mak ayah, dilarang untuk cium pada bahagian mulut anak walaupun mereka masih kecil. Ini antara sebab-sebabnya:
3 SEBAB DILARANG CIUM MULUT ANAK

1. Boleh Rangsang Syahwat
Bibir merupakan kawasan sensitif yang boleh merangsang syahwat Dr Charlotte Reznick, seorang penulis, psikologi pendidikan dan anak di Universitas California Los Angeles ,UCLA, berpendapat mengenai kesan buruk jika terlalu sering mencium anak-anak di bibir.

“Ketika seorang anak mencapai 4 atau 5 atau 6 dan pada usia sekitar itu keinginan seksualnya mulai muncul (dan beberapa anak-anak keinginan seksualnya muncul lebih awal, terkadang muncul pada usia 2 atau 3) dan ciuman di bibir akan mendorong keinginan seksual(syahwat) mereka.”
2. Mulut Pindahkan Kuman
Ada bayi yang terkena penyakit kerana sering diciumi bibirnya. Ingatlah bahawa mulut boleh memindahkan kuman melalui ciuman bibir, kerana kuman tersebut boleh masuk ke dalam tubuh.Pelbagai jenis penyakit boleh disebarkan melalui mulut.
3. Rasul dan Sahabat hanya mencium pipi anaknya
Mencium pipi merupakan tanda kasih sayang orangtua pada anaknya, maka hal ini diperbolehkan untuk dilakukan.Namun ada bahagian tertentu yang disarankan untuk mencium anak iaitu pada bahagian pipi, seperti yang pernah dilakukan oleh Saidina Abu Bakar ketika mencium puterinya, Aisyah.
“Aku masuk bersama Abu Bakar menemui keluarganya, ternyata Aisyah puterinya sedang berbaring kerana diserang sakit panas yang tinggi. Maka aku melihat ayahnya, Abu Bakar, mencium pipinya seraya bertanya: “Bagaimana keadaanmu, wahai puteriku?” (HR. Al-Bukhari no. 3918)
Walaupun tiada hadis khusus berkaitan perkara ini, tapi sebaiknya memang tak digalakkan untuk mencium anak pada bahagian mulut. Cukuplah tunjukkan kasih sayang pada anak dengan pelukan dan ciuman di pipi.
4 TEMPAT CIUMAN & 2 TEMPAT GOSOKAN YANG DIGALAKKAN

Sebenarnya, ada 4 tempat ciuman dan 2 tempat gosokan yang digalakkan mak ayah lakukan pada anak.
1. Ciuman di kepala adalah CIUMAN KEBANGGAN

Bila kita rasa bangga dengan pencapaian anak kita contohnya dia boleh skor A dalam exam dia cepat-cepat kita cium bahagian tengah kepala anak kita.
2. Ciuman di dahi adalah tanda REDHA

Bila anak kita buat sesuatu yang buat kita rasa redha dan ikhlas pada anak kita, dahi adalah tempat terbaik untuk kita cium.
3. Ciuman di pipi adalah ciuman RINDU

Bila ambil anak daripada taska atau bila anak baru balik daripada sekolah tempat terbaik nak cium adalah di pipi.
4. Cium ditangan adalah bila kita rasa KASIH sangat pada anak kita

Ciuman di tangan ni sangat istimewa sebab tu kita kena ajar anak kita cium tangan kita.Untuk menzahirkan rasa hormat dalam diri.
Disamping itu, mak ayah boleh gosokkan dua tempat ini pada anak.

1. Gosok di belakang leher ye kalau anak-anak nampak risau atau tak tenteram.
2. Gosok di dada pulak sangat mujarab untuk kurangkan kenakalan anak-anak. Sambil gosok tu mak ayah boleh cuba selawat atau baca surah surah pendek macam Al Fatihah atau Ayat Kursi.
Sumber: Info Ibu Hamil


“Sayangilah Pasangan Seikhlas Hati Sebelum Dia Pergi…”

Kita dikejutkan pagi ini apabila menerima berita kehilangan Siti Sarah Raisuddin akibat jangkitan Covid-19. Bukan itu sahaja, arwah Siti Sarah juga melahirkan seorang bayi dan melalui proses ‘dibaringkan’ oleh doktor supaya mendapat bekalan oksigen yang secukupnya. Namun, ajal dan maut di tangan Allah S.W.T apabila dia pergi meninggalkan empat orang anak yang masih kecil.
SAYANGILAH PASANGAN SEIKHLAS HATI
Kisah pemergian Siti Sarah ini banyak mendapat tempat di hati orang ramai dan ada juga yang berkongsikan kisah arwah dan suaminya, Shuib. Seperti perkongsian saudara ini, apabila dia menasihatkan orang ramai yang sudah mempunyai pasangan suami atau isteri, untuk lebih menghargai mereka di saat mereka masih hidup.

Guys.

Kalau dah berumahtangga, sayangilah pasangan seikhlas hati.

Kita tak tahu bila masa kita akan pergi. Kita tidak tahu siapa yang pegi dulu bertemu Ilahi…..suami atau isteri. Kita tidak tahu berapa lama Allah pinjamkan pasangan untuk bersama-sama kita di dunia ni. Jadi jangan bazirkan walau sesaat moment bahagia ni (paksu mohon pada semua yang masih punya suami dan isteri).
Paksu sedikit terkesan dengan kisah yang menimpa keluarga arwah selebriti ni. Paksu tahu mereka pasangan yang sangat romantik dan harmoni. Arwah Siti Sarah seorang isteri yang sangat baik dan disenangi (paksu pasti). Punya suami yang sangat sayangkan dia setulus hati. Sangat bertanggungjawab dan sangat menjaga kebajikan anak isteri. Layan arwah dengan amat baik sekali. Dikurniakan anak-anak yang bijak dengan gelagat budak-budak zaman laani. Banyak video kehidupan yang depa duk kongsi di sosmed ni. Dan pasangan Shuib dan Sarah contoh suami isteri yang patut diteladani. Baik dari segi apa pun sekali.
SIMPAN VIDEO UNTUK MEMORI
Bukan itu sahaja, cara lain untuk mengabadikan memori bersama yang tersayang adalah dengan menyimpan video kenangan bersama.

Satu yang paksu perhati. Mereka banyak kongsi video keluarga di media sosial dan ini cara terbaik untuk ditinggalkan sebagai memori. Even paksu sendiri pun tak pernah ada video dengan adik beradik atau orang yang paksu sayangi. Video paksu je banyak itupun video syok sendiri.
Sebab itu dalam sesebuah perhubungan / ikatan perkahwinan, elakkan penting diri. Jangan malu lafazkan i love you pada pasangan (kalau boleh setiap hari). Kalau malu cukup dengan layanan baik yang kita beri pada pasangan (jangan menyesal kemudian hari).

View this post on Instagram

A post shared by Shuib Sepahtu (@shuibsepahtu)

Even paksu tak kahwin lagi, paksu sangat terkesan dengan kisah mereka ni. Lagu terakhir arwah rakam bersama suami “semakin benci semakin cinta” pasti menjadi lagu terindah untuk Shuib dan anak-anak mereka dengar nanti. Lagu kasih sayang dan bukti cinta seorang suami dan juga isteri.

Alaaa video ni kelakar tapi sedih bila tengok sekarang 😢 pic.twitter.com/EIjHGx2w96
— Diyanah Rodzi (@DyanahR) August 9, 2021

Pada semua suami, hargailah isteri. Pada semua isteri, sayangilah suami sepenuh hati. Inshaallah syurga menanti kalian di sana nanti. Aamiin.

Salam Takziah untuk Shuib dan sekeluarga dan sedekahkan juga Al-Fatihah untuk arwah Siti Sarah Raisuddin.
Sumber: Shuib, Redzuan Abd Manaf


Hanya 70mg Sehari, Tak Perlu Berlebihan! Ini 9 Makanan Tinggi Vitamin C Semulajadi

Sebut saja pasal Vitamin C, kita akan terbayangkan buah oren. Bila tengok buah oren pula, kita akan terbayangkan Vitamin C. Macam sinonim betul Vitamin C dengan buah oren ni kan?
Memang betul buah oren mengandungi nilai Vitamin C yang baik, iaitu sekitar 70mg bagi setiap cawan. Namun sebenarnya banyak lagi buah-buahan serta sayuran yang kaya dengan Vitamin C, malah jauh lebih tinggi berbanding buah oren.

Selain itu, kita juga tidak perlu berlebihan kerana boleh memudaratkan kesihatan selain pembaziran.
Selain itu, pengambilan berlebihan juga boleh menyebabkan kesan berikut:

penyerapan vitamin C menurun kepada 50% jika pengambilan melebihi 1000mg sehari
meningkatkan risiko pembentukan batu karang bagi individu yang tinggi kandungan kalsium urinari

Bukan apa, sekarang ni sibuk dengan pelbagai produk kesihatan yang claim perlunya mengambil Vitamin C, sampai ada yang rasa risau kalau tak makan suplemen.
Jangan risau, menurut KKM, orang dewasa hanya perlukan 70 mg Vitamin C sehari.
3 sajian sayuran dan 2 sajian buah-buahan sudah dapat memenuhi keperluan Vitamin C harian anda.
Jadi kalau nak tahu makanan tinggi Vitamin C, malah ada yang lebih tinggi berbanding buah oren tu, jom tengok senarai di bawah ini.
9 Jenis Makanan Tinggi Vitamin C Semulajadi. Murah & Sesuai Untuk Semua!
1. Jambu Batu
Jambu batu merupakan antara buah yang paling tinggi kandungan Vitamin C. Setiap cawan jambu batu mengandungi hampir 377mg Vitamin C, iaitu sekitar 4-5 kali ganda lebih banyak berbanding buah oren!
Beruntunglah kita yang berada di negara tropika ni sebab buah jambu batu mudah didapati dan agak murah harganya berbanding buah-buahan lain.
Bukan itu saja, pengambilan sebiji buah jambu batu sehari saja telah melengkapkan hingga 140% keperluan Vitamin C harian.
Hebat kan?

2. Brokoli
Mungkin ada anak-anak kita yang cukup benci dengan brokoli.
Tapi ibu ayah patut tahu bahawa sayur ini pula bukan sahaja rendah kalori, malah kaya dengan vitamin C! Dengan hanya 30 kalori secawan, ia mampu memberikan kebaikan vitamin C sebanyak 132 mg.
Brokoli ini juga dikira sebagai superfood kerana mempunyai banyak khasiat antaranya mampu melawan kanser, membekalkan tenaga, dan meningkatkan kesihatan jantung.
So, kenalah pujuk anak makan brokoli ya!

3. Betik
Kebanyakan orang akan makan betik ketika ada masalah penghadaman kan?
Selain melawaskan, betik juga ada banyak kelebihan tersendiri seperti membantu mencerahkan kulit dan menguatkan tulang.
Satu cawan betik boleh memberikan kebaikan vitamin C sebanyak 88.3 mg.

4. Strawberi
Warna yang merah dan ceria, semua orang pasti suka strawberi lebih-lebih lagi kanak-kanak. Bagi yang agak masam, boleh buat smoothie yang dicampur sedikit susu. Memang sedap!
Khasiat mineral lain di dalam strawberi mampu meningkatkan kesihatan jantung, mengawal kandungan gula dalam darah serta mengurangkan tekanan darah tinggi.
Vitamin C yang terkandung di dalamnya juga cukup banyak iaitu sekitar 84.7 mg secawan.
Foto Kredit: wishesndishes.com
5. Longan
Ramai peminat buah longan ni di Malaysia kan?
Isinya yang manis dan sedap sebenarnya mengandungi banyak khasiat termasuklah kandungan vitamin C yang tinggi!
Mungkin ramai yang tidak tahu longan juga mengandungi pelbagai zat termasuk mineral seperti vitamin A, B, B1, B2, B3, kalsium, zat besi, fosfor, kalium, zink, magnesium dan juga asid tartik.

6. Nanas
Satu lagi buah tropika ini memang cukup disukai ramai. Ada yang makan sebagai jeruk dan ada yang suka jadikan lauk dalam masakan.
Nanas bukan sahaja mempunyai kandungan vitamin C yang cukup tinggi (78.9 mg), malah ia juga mengandungi bromelain iaitu enzim khusus untuk memudahkan penghadaman serta mengurangkan risiko kembung.
Bukan itu sahaja, komponen ini juga bertindak sebagai agen anti-radang semulajadi.

7. Kiwi
2 biji buah kiwi pula mempunyai vitamin C sehingga 137.2 mg. Ia juga padat dengan mineral seperti kalium(potassium) dan kuprum(copper).
Satu kajian terkini juga mendapati kiwi mampu melancarkan sistem penghadaman serta meningkatkan kesihatan jantung dengan mengurangkan kandungan lemak dalam darah.
8. Sawi
Sayuran yang murah dan mudah didapati di Malaysia ini sememangnya superfood yang patut diamalkan terutamanya oleh kita yang dewasa.
Sayur ini mengandungi dua kali ganda vitamin A dan 7 kali ganda vitamin K daripada berbanding kuantiti pengambilan harian yang disyorkan.
Secawan sayur ini mengandungi sehingga 76.6 mg vitamin C, di mana ia bukan sahaja kaya dengan pelbagai vitamin, malah ia juga merupakan sumber mineral dan asid lemak yang baik untuk tubuh.
Basuh bersih-bersih dulu sebelum masak
9. Lada Benggala
Kalau jambu batu paling banyak Vitamin C dalam kategori buah-buahan, lada benggala pula adalah antara champion bagi kandungan Vitamin C dalam kategori sayuran.
Berbanding 70mg dalam oren, lada benggala atau capsicum ini mengandungi 240mg Vitamin C tau.
Jadi dah tahu ni, bila masak spageti, tom yam, ayam black pepper, atau apa-apa lauk yang sesuai, jangan lupa sertakan sekali lada benggala dalam masakan ya!

Kepentingan Vitamin C
Umumnya kita disyorkan untuk mengambil sekitar 70mg hingga 90mg vitamin C dalam diet seharian. Berbanding suplemen, eloklah makan sayur dan buah-buahan semulajadi yang lebih segar dan berkhasiat serta kaya dengan mineral-mineral lain untuk kesihatan menyeluruh.
Vitamin C amat penting bagi meningkatkan tahap imuniti badan daripada penyakit. Vitamin C juga bertindak sebagai antioksida yang mengawal kesihatan sel dalam badan.
Walaupun buah oren sering dikaitkan dengan kebaikan vitamin C, namun banyak lagi sayur dan buah yang dapat menandingi jumlah vitamin C dalam sebiji oren.
Sekarang dah tahu, kini anak-anak punya banyak pilihan lain untuk melengkapkan pengambilan vitamin C harian mereka. Kebanyakannya juga mudah didapati di pasaraya.
Dapatkan nasihat profesional daripada ahli farmasi sebelum mengambil suplemen Vitamin C di pasaran ok!

*Sumber: KKM, Healthline.com, Reader’s Digest


Hanya RM2 Sahaja, Ini Cara Buat Janji Temu Scaling Gigi Klinik Kerajaan Guna MySejahtera

Mencuci gigi atau scaling gigi merupakan rawatan pergigian yang perlu dilakukan setiap 6 bulan. Namun, berdasarkan kos rawatan ini yang tinggi di kebanyakan klinik swasta, ramai yang mengambil inisiatif untuk menggunakan perkhidmatan scaling gigi klinik kerajaan yang lebih murah!
Namun, ada yang mengatakan agak sukar untuk membuat rawatan scaling gigi ini di klinik kerajaan kerana prosesnya. Rupanya mudah sahaja nak buat janji temu scaling ini melalui aplikasi MySejahtera. Jom tengok caranya!

Baca juga: 9 Makanan Mommy Boleh Ambil Untuk Tambah Berat Janin Dalam Kandungan, Baru Baby Sihat!
CARA BUAT JANJI TEMU SCALING GIGI KLINIK KERAJAAN GUNA MYSEJAHTERA
Mulai 15 Mei 2023, orang awam boleh membuat janji temu pemeriksaan kesihatan pergigian di aplikasi MySejahtera melalui perkhidmatan pesakit luar. Yang menariknya, harga perkhidmatan scaling di klinik kerajaan ini hanya RM2 dan RM 1 untuk pendaftaran!

Bukan itu sahaja, orang awam juga boleh mengaktifkan fungsi ‘automated reminder’ untuk memberikan notifikasi kepada pengguna untuk hadir pada masa dan tarikh yang ditempah.

1.Buka aplikasi MySejahtera dan klik pada ‘Janji Temu’.

2.Pilih perkhidmatan ‘Pemeriksaan Kesihatan Pergigian’ dan pilih fasiliti yang berkenaan.

3.Kemudian, pilih tarikh yang anda mahukan serta slot yang ada pada waktu tersebut. Nanti akan tertera butiran yang lengkap sebelum anda sahkan janji temu.

4.Pastikan janji temu anda sudah disahkan dan anda hanya perlu tunggu tarikh yang dipilih. Jangan lupa tetapkan notifikasi ya!

Bukan itu sahaja, perkhidmatan pergigian klinik kerajaan ini juga boleh didapati di UTC yang berkaitan. Ada juga orang awam yang mengatakan jika berkunjung ke UTC anda tidak perlu menunggu lama.
Sumber: KKMalaysia


Ibu Teruja Ketika Scan Perut, Ini Yang Anda Boleh Tahu Melalui Imbasan Itu, Baby Kencing Pun Boleh Nampak!

Antara moment  yang terindah dalam perkahwinan adalah ketika scan perut ibu hamil terutamanya jika anda merancang untuk mempunyai anak. Semestinya jika ibu disyaki mengandung, mereka perlu melalui beberapa detik imbasan pada badan mereka.
Inilah detik yang paling menggembirakan untuk bakal ibu dan ayah. Persoalannya, apa yang boleh anda dapat daripada scan perut ibu hamil?

Baca juga: Take Note Ibu Hamil, Berpada-pada Nak Makan Hati Lembu & Organ Lain, Ini Sebabnya!
SCAN PERUT IBU HAMIL
Semasa tempoh kehamilan, ibu perlu menjalani kaedah scan atau ultrabunyi (ultrasound) iaitu ujian diagnostik tanpa rasa sakit.

Gelombang bunyi berfrekuensi tinggi akan bergerak ke dalam rahim ibu hamil dan kembali daripada janin sebagai getaran.

Gambar hitam putih pada monitor yang memaparkan tisu lembut dan organ bayi berpunca daripada gema yang telah diterjemah ke isyarat elektrik.
APA YANG BOLEH DIJANGKAKAN KETIKA SCAN AWAL KEHAMILAN
Ada dua jenis imbasan yang biasanya dijalankan di klinik atau hospital:
1. Transvaginal Probe

Disebabkan janin berada dalam pelvis pada awal kehamilan dan gelombang bunyi tidak dapat melepasi tulang, jadi imbasan ini dijalankan. Melalui kaedah imbasan ini, doktor  boleh melihat rahim melalui serviks apabila transduser dimasukkan ke dalam faraj ibu hamil.
Proses ini tidaklah menyakitkan ibu hamil namun dapat menimbulkan rasa ketidakselesaan kepada mereka.
2. Transabdominal Ultrasound

Kebanyakan pakar perubatan akan menjalankan ultrabunyi pada perut untuk proses scan awal kehamilan selepas beberapa minggu pertama.
Gambaran  bayi dalam kandungan akan terhasil apabila doktor menggerakkan transduser pada perut dengan sedikit tekanan dan gelombang bunyi yang menyebabkan imej itu terbentuk.
BILA BOLEH MELAKUKAN SCAN AWAL KEHAMILAN?
Sebenarnya ia berlainan untuk setiap individu.
1. Scan Perut Ibu Hamil Awal Kehamilan (Minggu Ke 6-8)

Imbasan pada minggu ke 6-8 ini disarankan sekiranya ibu hamil mempunyai gejala kehamilan yang berisiko tinggi:

Komplikasi kehamilan
Sejarah kecacatan kelahiran
Sakit perut
Sejarah keguguran kandungan
Pendarahan

Selalunya pakar perubatan akan menjalankan prosedur transvaginal probe demi mendapatkan gambaran jelas mengenai tarikh jangkaan bersalin, degupan jantung bayi dan perkembangan semasa kehamilan anda.
Melalui prosedur ini juga, pakar perubatan boleh menentukan sama ada ia merupakan kehamilan berganda atau ada kemungkinan kehamilan ektopik (janin membesar di tiub fallapio dan bukannya rahim).
2. Imbasan Dating (Minggu ke 10-13)
Jika ibu hamil tidak menjalankan imbasan pada awal kehamilan (minggu ke 6-8), anda berkemungkinan perlu melakukan ultrasound dating pada minggu 10-13 kehamilan.
Prosedur transabdominal ini boleh memeriksa degupan janin, menjangkakan due date dan juga menentukan bilangan bayi dalam kandungan. Ob-gyn juga akan melakukan pemeriksaan anatomi asas janis seperti panjang kepala bayi.
Ukuran itu penting untuk dijalankan untuk menentukan apakah ukuran janin bersesuaian dengan ukuran sepatutnya berdasarkan haid terakhir ibu mengandung.
3. Scan Perut Ibu Hamil Untuk Tinjauan Anatomi (Minggu ke 18-20)

Proses ultrabunyi selalunya akan dijalankan sekitar minggu ke 18-20 sekiranya anda tidak melakukan imbasan awal kehamilan pada trimester pertama.
Ketika proses ini berlaku, pakar perubatan akan menilai hampir 35 elemen seperti mengenai otak, jantung, buah pinggang, limfa, wajah, jantina dan lain-lain.
Malah, ukuran diameter keliling kepala, perut serta panjang tulang paha bayi anda akan diambil. Ketika prosedur ini dijalankan, doktor akan mencari dan menilai ciri fizikal anak anda yang mungkin menunjukkan sebarang kelainan.
Menarik kan dunia perubatan ini? Banyak yang boleh anda tahu mengenai bayi jika melakukan scan perut. Namun, satu perkara yang perlu anda ingat adalah pemeriksaan imbasan ini tidak mungkin dapat mengesan kesemua kecacatan kelahiran dan hasil imbasan normal tidak akan menjanjikan kesempurnaan keadaan kesihatan bayi.
Sumber: Hello Doktor


Scha Alyahya Memegang Pelbagai Peranan Keibuan Dalam Hidupnya

Kita berada di zaman serta moden, dan seringkali memerlukan seseorang yang bergelar ibu untuk bekerja mencari rezeki di samping membesarkan anaknya.
Siapa yang tidak sedih tidak dapat menjaga anak sepenuh masa kan? Lebih-lebih lagi jika anda seorang selebriti seperti Scha Alyahya. Tapi itu tidak bermakna anda tidak boleh menjadi ibu yang sebaiknya untuk Si Manja. Jom kita dengar cerita beliau yang memegang pelbagai peranan keibuan di dalam hidupnya.

Ibu Sebagai Chef, Teman, Guru, Penghibur, Jururawat, Jurulatih Sukan Dan Banyak Lagi
Nampak macam mustahil kan? Tetapi di atas ini adalah sebenarnya peranan yang perlu dimain dan dipegang oleh seorang yang bergelar IBU.
Scha Alyahya melakukan kesemua ini tanpa rasa penat membesarkan anaknya Lara Alana. Pada hari-hari biasa, beliau bersama anak perempuannya yang comel itu menjadi pakar penggaya peribadi dan ingin anaknya kelihatan cantik sentiasa – dan beliau turut menjadi teman peneroka, tukang sorak, guru dan juga seorang chef bagi Si Manja.

Selain daripada itu, Scha dan Lara juga merupakan duta bagi susu tepung rumusan untuk kanak-kanak jenama Dutch Lady Nutri Plan™. Mereka memulakan hari mereka dengan minat yang sama iaitu fesyen.

Sebagai seorang pakar penggaya peribadi untuk Lara, Scha akan pastikan anaknya itu mempunyai penampilan yang terbaik – sesuai dengan status sebagai anak seorang selebriti terkenal. Dengan memakai pakaian yang cantik ini, barulah Lara bersemangat dan bersedia untuk melakukan aktiviti yang digemarinya iaitu meneroka sesuatu yang baru.
“Tahun ini Lara sudah berumur dua tahun dan bertukar menjadi seorang ahli peneroka dan pengembara kecil yang suka belajar tentang perkara baru setiap hari,” kata Scha, yang juga isteri kepada Awal Ashaari.
Ibu Sebagai Teman Peneroka

Sudah semestinya seorang ibulah yang perlu memainkan peranan sebagai teman terbaik Si Manja di dalam proses penerokannya. “Untuk merangsangkan rasa ingin tahunya, saya akan menemani Lara dalam pengembaraan mengenali dunia, ketahui tumbuh-tumbuhan, bermain buih dan mencuba permainan mengenali bentuk dan warna. Sekarang, dia aktif meneroka persekitarannya, saya juga perlu memikirkan permainan dan kawasan baru untuk diterokai bersama untuk membantu Lara menjelajah dunianya,” kata Scha sambil tersenyum.
“Sebagai ibu, saya bukan sahaja menjadi teman kepada Lara dalam penerokaannya, saya juga perlu menggalakkan anak saya untuk memberanikan diri dan mencuba pengalaman baru dengan penuh minat,” Scha menjelaskan.
Ibu Sebagai Tukang Sorak Pula

Sebagai seorang teman baik pula, Scha sentiasa memberikan galakan dan menjadi tukang sorak kepada Lara ketika dia sedang bermain. Sebagai contoh, pernah suatu ketika dulu Lara berasa cemas sewaktu ingin menuruni gelongsor secara bersendirian. Walaupun puas dipujuk oleh penjaganya, Lara tetap tidak mahu melepaskan tangan dan turun dengan sendiri. Scha dengan cepat telah mencuba pendekatan lain dengan menunggu Lara di bawah gelongsor sambil mendepakan tangannya. Dia berusaha memujuk Lara supaya menuruni gelongsor dengan perlahan-lahan dan meyakinkannya bahawa dia akan menyambut anaknya apabila sampai ke bawah. Dengan sorakan oleh Scha, akhirnya Lara memberanikan diri dan berjaya turun bersendirian. Selepas berjaya mengatasi ketakutannya ini, Lara kemudian memberitahu ibunya yang beliau ingin mencuba lagi sekali. Inilah sebabnya mengapa adalah penting seorang ibu memainkan peranan sebagai tukang sorak untuk anaknya.
Lara Mengajar Erti Kesabaran
Semua peranan yang dimainkan oleh seorang ibu betul-betul memaksa beliau untuk belajar dan menyesuaikan diri dengan keadaan dengan cepat. Dengan melalui cabaran ini juga, Scha berasakan beliau menjadi lebih bersabar.
“Lara mengajar saya erti kesabaran. Saya mendapati walaupun bukan mudah untuk memainkan pelbagai peranan untuk Lara, namun kesabaran membantu saya menjadi seorang ibu yang lebih baik untuk anak saya. Saya kini lebih menerima termasuk ketidaksempurnaan yang ada pada diri saya,” Scha menjelaskan.
Cabaran terbesar seorang ibu pada zaman serba moden ini ialah untuk menyeimbangkan kerjaya dan tugas sebagai seorang ibu. Namun Scha tetap berusaha sedaya-upaya untuk sentiasa meluangkan masa bersama Lara.
“Saya percaya kita perlu menghabiskan masa yang bermutu bersama anak semasa mereka membesar. Walau bagaimanapun ini bukan mudah dilakukan disebabkan oleh komitmen kerja. Saya sentiasa mencari jalan untuk bersama anak saya pada permulaan dan penghujung setiap hari. Ini memastikan dia sentiasa merasai kehadiran saya dan tidak terasa ditinggalkan,” tambah Scha lagi.
Jadi Pakar Nutrisi Pula

Selain daripada menghabiskan masa berkualiti dengan anak, Scha juga gemar memainkan peranan sebagai seorang pakar nutrisi untuk Si Manja beliau. Ini termasuklah menyediakan diet yang seimbang dengan penuh khasiat yang terdiri daripada semua kumpulan makanan.
“Lara cepat besar dan saya perlu memastikan dia mendapat semua nutrien yang diperlukan selain belajar mengamalkan amalan pemakanan yang sihat,” Scha menjelaskan.
Bagi ibu muda yang berstatus selebriti ini, Dutch Lady Nutri Plan™ merupakan teman ideal untuk anaknya.
“Dutch Lady Nutri Plan™ banyak membantu saya menyokong pengambilan nutrisi untuk anak saya. Ini memberikan lebih banyak masa untuk saya memberi tumpuan kepada peranan lain dalam membantu Lara membesar dengan sihat dan gembira,” kata Scha.
Sepertimana Scha yang inginkan apa yang terbaik untuk memenuhi keperluan Lara, Dutch Lady Nutri Plan™ dengan 5X DHA* adalah rangkaian rumusan susu tepung untuk kanak-kanak yang dirumus untuk menyokong tumbesaran kanak-kanak. Si Manja memerlukan nutrien yang berbeza mengikut kepada peringkat pertumbuhan mereka yang berbeza. Di sinilah Dutch Lady Nutri Plan™ memainkan peranan sebagai penyokong pengambilan nutrisi bagi setiap peringkat tumbesaran anak anda.
Ketahui lebih lanjut tentang Dutch Lady Nutri Plan™ dengan 5X DHA* melalui http://www.smartmoments.com.my
Rujukan:
*Berbanding dengan susu tepung rumusan untuk kanak-kanak terdahulu (Tahun 2009).


Miliki Kuku Sihat & Berkilat Dengan Scholl Velvet Smooth Electronic Nail Care System

Scholl menawarkan anda cara yang baru dan cepat untuk mendapatkan kuku yang sihat dan bersinar secara semula dalam hanya 3 langkah dengan Velvet Smooth Electronic Nail Care System!
Matias Caride, Pengara Pemasaran RB Malaysia & Singapura menjelaskan, “Penjagaan tangan dan kaki mungkin kelihatan remeh, tetapi kedua-dua bahagian ini yang menunjukkan memberikan berapa banyak masa dihabiskan dalam mengabaikannya! Kami sedar bahawa para wanita mahu kelihatan cantik, maka kami telah mencipta Scholl Velvet Smooth Electronic Nail Care System khusus untuk wanita yang sibuk. Dalam masa beberapa minit, anda akan memperoleh kuku cantik, licin dan berkilat yang sama seperti yang anda peroleh daripada salon kuku, tanpa perlu membuang masa dan wang”.

Scholl Velvet Smooth Electronic Nail Care System yang kecil, bergaya dan mudah dibawa menampilkan reka bentuk ergonomik yang muat pada tangan anda. Ia sesuai digunakan untuk kuku tangan dan juga kuku kaki. Pen elektronik ini juga muat dalam beg tangan kecil agar anda boleh mengekalkan kuku anda dalam keadaan sempurna sepanjang hari, tidak kira di mana anda berada.
Scholl Velvet Smooth Electronic Nail Care System

3 Langkah Penjagaan Kuku Yang Mudah Dengan Velvet Smooth Electronic Nail Care System
Dengan bekalan kuasa 1 biji bateri bersaiz AA, bahagian kepala yang berayun dibekalkan dengan tiga jenis kepala yang boleh diklik masuk dengan mudah. Dua pilihan kelajuan yang berbeza menyediakan kawalan optimum dan hasil diingini – gunakan tetapan yang tinggi untuk mendapatkan hasil yang paling cepat dan tetapan yang rendah untuk prestasi yang lebih lembut.

Langkah 1: MENGASAH
Asah dan bentuk hujung kuku mengikut bentuk yang dikehendaki. Mengasah membantu mencegah kerosakan kuku seperti yang disyorkan oleh pakar-pakar kuku. Ini terutamanya penting untuk kuku kaki, yang lebih tebal dan lebih keras, menjadikan kuku lebih sukar untuk dipotong dengan betul.
Tip Scholl: Asah kuku kaki dalam bentuk lurus untuk mencegah kuku tumbuh ke dalam.
Langkah 2: MENGGOSOK
Gosok perlahan-lahan permukaan kuku untuk melicinkannya. Gunakan hujung yang tirus untuk mencapai sudut sepajang bahagian tapak kuku. Pastikan anda tidak menggosok setiap kuku lebih daripada 15 saat setiap dua minggu untuk mengelakkan kuku menjadi terlalu nipis. Jika kuku anda secara semula jadi nipis, menggunakan tetapan atau kelajuan yang paling rendah.
Langkah 3: MENGGILAP
Gilap permukaan kuku sehingga kesan berkilat yang dikehendaki dicapai. Ulangi langkah ini seperti yang diperlukan untuk mengekalkan kesan berkilat, walaupun tanpa penggunaan pengilat kuku yang jernih. Untuk lebih bersinar secara sekata, guna kelajuan yang lebih cepat dan bermula dari setiap sisi kuku, bergerak ke arah pusat. Bahagian kepala yang tirus membolehkan anda dengan mudah pergi ke tempat-tempat yang sukar dicapai seperti sudut dalaman kuku.
Selepas menggunakan Sistem Penjagaan Kuku Elektronik Velvet Smooth Scholl, lengkapkan rutin mencantikkan kuku di rumah anda dengan Scholl Velvet Smooth Nail Care Oil yang melembapkan dan merapikan kutikel dan kuku anda untuk kelihatan lebih berkilat dan sihat.
Scholl Velvet Smooth Nail Care Oil
Scholl Velvet Smooth Nail Care Oil Untuk Penjagaan Kuku
Minyak penjagaan kuku ini dirumus khas dengan Vitamin E, Omega 3 dan 7 Complex Oil berkhasiat yang menggabungkan ciri berkhasiat Minyak Biji Bunga Matahari, Minyak Badam Manis, Minyak Biji Rami, Minyak Biji Aprikot, Minyak Avokado, Minyak Argan dan Minyak Shea. Berus aplikasi menghalang titisan dan tumpahan, dan membolehkan anda mengawal jumlah tepat yang diperlukan.
Sesuai untuk kegunaan di rumah dan dalam perjalanan, Scholl Velvet Smooth Electronic Nail Care System memberikan anda hasil yang profesional dalam keselesaan di rumah anda sendiri, mengikut keselesaan anda. Hasilnya: kuku yang secara semula jadi berkilat dan sihat dalam beberapa minit, lebih cepat daripada anda boleh berkata, “Wow, itu adalah mudah!”
Miliki kuku sihat dan berkilau hanya dengan rawatan di rumah!
Kini Boleh Didapati Di Seluruh Malaysia
Scholl Velvet Smooth Electronic Nail Care System (RM135.20), Isian Semula Kepala Penjagaan Kuku (RM29.90) dan Minyak Penjagaan Kuku (RM34.90) ada dijual di farmasi dan pasar raya termasuk Caring, Guardian, Watsons, Giant dan Tesco.
Untuk maklumat lanjut, layari laman web Scholl Malaysia di http://www.scholl.com.my/


Scott’s Gummies Multivitamin Perkenal Perisa Baru Mangga, Anak- Anak ‘Confirm’ Suka!

Memandangkan penjagaan kesihatan anak-anak menjadi salah satu keutamaan ibu bapa, selalunya mereka mencari cara baharu untuk memberikan nutrien yang secukupnya untuk pertumbuhan yang sihat.
Justeru itu, Scott’s jenama nombor satu di Semenanjung Malaysia bagi Kategori Makanan Tambahan Kesihatan Kanak-Kanak dan Vitamin C (Kanak-kanak) telah memperkenalkan Scott’s Gummies dengan Multivitamin perisa baru iaitu mangga,  menyertai rangkaian perisa sedia ada seperti perisa Epal dan Tropika.

Baca juga: Semarakkan Semangat Patriorisme, Filem Pendek 3 Sekawan Bakal ‘Huru-Harakan’ Hari Malaysia Anda!
GUMMIES PERISA MANGGA MENARIK CITA RASA KANAK-KANAK
Gambar: Majlis Pelancaran Perisa Mangga Scott’s Gummies Multivitamin yang berlangsung di Pavilion Bukit Jalil turut dihadiri selebriti terkenal Malaysia, Scha Alyahya.

“Apabila bercakap tentang makanan atau vitamin, kanak-kanak agak memilih kerana mereka biasanya mempunyai pilihan rasa tertentu. Oleh itu, kami memastikan Scott’s Gummies dengan Multivitamin memberi manfaat mikronutrien yang penting pada tahap optimum kepada kanak-kanak dalam perisa menarik yang sesuai dengan cita rasa mereka,” ucap Bryan Wong, Pengurus Besar Kluster di Haleon MSB & Indo-China di Majlis Pelancaran Perisa Mangga Scott’s Gummies Multivitamin, petang tadi.

Gambar: Bryan Wong (tiga dari kiri), Pengurus Besar Kluster di Haleon MSB & Indo-China menyampaikan ucapan alu-aluannya dan Caryn Loh (dua dari kiri), Pengarah Urusan di Watsons Malaysia.
Scott’s Gummies dengan Multivitamin diperkaya dengan Vitamin A, B6, C, D, E dan Zink dan dirumus khas untuk kanak-kanak berumur lima tahun dan ke atas.
Malah, Scott’s merupakan jenama warisan yang lama, terkenal dengan rangkaian emulsi dan DHAnya.
PEROLEH DISKAUN ISTIMEWA DI RANGKAIAN WATSONS MALAYSIA
Gambar: Barisan para tetamu utama yang hadir di majlis pelancaran itu.
Menariknya, Scott’s telah bekerjasama dengan Watsons Malaysia dalam usaha menjadikan produk Scott’s mudah diakses oleh pengguna di seluruh negara. Pengguna akan menikmati diskaun istimewa apabila mereka membeli-belah untuk rasa baharu Scott’s Gummies Multivitamin daripada Watsons.
Selain itu, pengguna yang membuat pembelian RM100 dan ke atas akan menerima hadiah selimut bercorak buaya. Promosi eksklusif ini bermula 15 September 2022 dan akan berakhir pada 26 Oktober 2022.
Scott’s Gummies Multivitamin dalam pelbagai perisa boleh didapati di semua farmasi utama, ia dijual pada harga runcit yang disyorkan RM46.50 untuk satu botol berisi 60 biji atau RM12.60 untuk satu pek 15 biji.
MUSIM TERBARU RANCANGAN ‘GENERASI Z’ & ‘THE Z POWER’
Gambar: Sesi temu bual bersama barisan peserta kanak-kanak dan hos rancangan ‘Generasi Z’.
Pada masa sama, majlis pelancaran yang berlangsung di Pavilion Bukit Jalil, turut mengumumkan musim terbaru rancangan permainan realiti popular ‘Generasi Z’ Musim ke-2 dan ‘The Z Power’ Musim ke-3.
Ianya melibatkan kanak-kanak berumur antara 11 dan 13 tahun, bersaing dalam pelbagai aktiviti yang mencabar mereka dari segi fizikal dan mental bagi mengukuhkan kemahiran asas mereka yang bakal menemui penonton tidak lama lagi!
‘Generasi Z’ yang dihoskan oleh Harris Alif akan disiarkan pada hari Ahad pada 18 September 2022 dan jam 7:00 malam.
Gambar: Sesi temu bual bersama barisan peserta kanak-kanak dan hos rancangan ‘The Z Power’.
Manakala ‘The Z Power’ yang dihoskan oleh Owen Yap dan Jordan Sen akan disiarkan pada hari Sabtu, 17 September 2022 jam 9:00 malam di TV3 dan 8TV.
Sempena pelancaran itu juga, sumbangan akan diberikan kepada Smile Train, sebuah organisasi antarabangsa yang menyediakan pembedahan pembetulan untuk kanak-kanak yang dilahirkan dan/atau hidup dengan sumbing bibir dan lelangit.
Turut hadir pada majlis pelancaran itu ialah Scha Alyahya, Harris Alif, Owen Yap dan peserta rancangan permainan realiti, Generasi Z dan Z Power Kids.


Scott’s Tampil Dengan Pelancaran Mango Scott’s Bagi Pertumbuhan & Perkembangan Sihat Kanak-Kanak!

Apabila bercakap tentang makanan atau vitamin, kanak-kanak agak memilih kerana mereka biasanya mempunyai pilihan rasa tertentu. Kebanyakkan ibu bapa bimbang tentang jumlah pemakanan yang diambil oleh anak-anak mereka setiap hari.
Memandangkan penjagaan kesihatan anak-anak menjadi salah satu keutamaan mereka, ibu bapa selalunya mencari cara baharu untuk memberikan nutrien yang secukupnya untuk pertumbuhan yang sihat.

Ha…kalau anda nak tahu, baru-baru ini Scotts tampil dengan pelancaran Scott’s Gummies terbaharu dengan Multivitamin dan kini boleh didapati dalam perisa mangga, menyertai rangkaian perisa sedia ada seperti perisa Epal dan Tropika. Scott’s Gummies dengan Multivitamin (diperkaya dengan Vitamin A, B6, C, D, E dan Zink) dirumus khas untuk kanak-kanak berumur lima tahun dan ke atas.
Scott’s Gummies dengan Multivitamin ini akan memberi manfaat mikronutrien yang penting pada tahap optimum kepada kanak-kanak dalam perisa menarik yang sesuai dengan cita rasa mereka.

Melalui pelancaran tersebut, ada pelbagai aktiviti juga yang telah disertai oleh ibu bapa & kanak-kanak
Banyak juga aktiviti menarik yang ibu bapa dan kanak-kanak telah terokai dalam program ni. Jom kita tengok satu per satu!

Pertunjukan Sihir oleh Ross Stephenso
Persembahan Muzik dari Studio Kanak-Kanak Hong Jie Jie
Projection mapping tunnel
Permainan susun botol dan botol ping pong
Naik kereta api mainan
Balloon giveaways
Penampilan maskot
Sky laser projection

https://media.siraplimau.com/2022/10/GSK-Scotts-Event-preview.mp4
Siapa yang join event ni, mesti anda semua terhibur dan seronok dengan aktiviti yang dijalankan sepanjang program tersebut berlangsung kan.
Scott’s juga telah bekerjasama dengan Watsons Malaysia dalam menjadikan produk Scott’s adalah yang terbaik untuk anak-anak!
Melalui pelancaran ini juga, Scott’s telah bekerjasama dengan Watsons Malaysia dalam usaha menjadikan produk Scott’s mudah diakses oleh pengguna di seluruh negara. Oleh itu, pengguna akan menikmati diskaun istimewa apabila mereka membeli-belah untuk rasa baharu Scott’s Gummies dengan Multivitamin daripada Watsons.
Selain itu, pengguna yang membuat pembelian RM100 dan ke atas akan menerima hadiah selimut bercorak buaya.  Promosi eksklusif ini bermula pada 15 September 2022 dan akan berakhir pada 26 Oktober 2022 nanti! Jadi, korang jangan lupa tau untuk membeli produk Scott’s ni!
Jangan risau, kalau ada yang terlepas untuk dapatkan Scott’s Gummies dengan Multivitamin dalam pelbagai perisa ini di Watsons, anda boleh terus beli melalui platform Shopee mereka!
Bukan tu sahaja, ada misi baharu kapten Harris Alif & 8 Wira Z dalam generasi Z musim kedua. Jangan lupa tengok!

Generasi Z menampilkan Scott’s Gummies dengan Multivitamin selaku Penaja Eksklusif Diterbitkan oleh Sky Pictures dan mengekalkan Harris Alif sebagai hos, program ini menampilkan lapan Wira Z yang berumur dari 11 hingga 13 tahun yang diuji kecerdasan minda, kecergasan fizikal dan juga kekentalan jiwa dalam menyelesaikan pelbagai cabaran dan ujian yang mempunyai tema berbeza pada setiap episod.
‘Generasi Z’ yang dihoskan oleh Harris Alif akan disiarkan pada hari Ahad, 18 September 2022, 7:00 malam manakala ‘The Z Power’ yang dihoskan oleh Owen Yap dan Jordan Sen akan disiarkan pada hari Sabtu, 17 September 2022,
9:00 malam di TV3 dan 8TV.
Jangan lupa untuk saksikan kedua-dua siri ini tau! Untuk maklumat lanjut mengenai Scott’s, anda boleh layari laman Facebook rasmi mereka di SINI.


Tiada ‘Screen Time’ Untuk Bayi, Maksimum 1 Jam Sehari Untuk Kanak-kanak – Garis Panduan WHO Terbaru

Kanak-kanak bawah 5 tahun disarankan agar tidak menghabiskan lebih daripada satu jam sehari menonton televisyen dan video atau bermain permainan komputer.
Manakala bayi yang berusia kurang dari 1 tahun tidak sepatutnya didedahkan kepada skrin elektronik sama sekali, menurut garis panduan atau guideline terbaru yang diumumkan oleh Pertubuhan Kesihatan Sedunia (WHO) pada Rabu, 24 April 2019 yang lalu.

Agensi tersebut menegaskan bahawa anak-anak zaman moden kini harus aktif secara fizikal dan mendapatkan tidur yang cukup untuk membantu mengembangkan tabiat seumur hidup yang baik serta mencegah obesiti atau penyakit lain di kemudian hari.
Foto Kredit: huffingtonpost.com

Sekurang-kurangnya 3 Jam Aktiviti Fizikal Setiap Hari
WHO juga menyarankan agar kanak-kanak meluangkan sekurang-kurangnya 3 jam sehari untuk melakukan aktiviti fizikal.

Bayi pula dicadangkan agar memperbanyak aktiviti bermain di lantai dan mengelakkan sebarang bentuk aktiviti skrin sama sekali, tidak kiralah menonton TV mahupun video di handphone.
Ini kerana kanak-kanak yang tidak aktif menyumbang kepada peningkatan bilangan kes obesiti dan masalah berlebihan berat badan di tahap yang makin membimbangkan di seluruh dunia.

Pencegahan Perlu Bermula Awal
Berat yang berlebihan boleh mengakibatkan kematian awal dari penyakit jantung, diabetes, tekanan darah tinggi dan beberapa bentuk kanser.
“Mencegah kes-kes seperti ini perlu bermula dalam kehidupan awal,” kata Dr Bull.
1 daripada 3 orang dewasa hari ini mengalami berat badan berlebihan atau obes, manakala 1 daripada 4 orang dewasa tidak melakukan aktiviti fizikal yang cukup, katanya lagi.
“Kini 40 juta kanak-kanak di seluruh dunia mempunyai berat badan berlebihan. Daripada jumlah tersebut, 50 peratus berada di Afrika dan rantau Asia Tenggara,” tambah beliau.
Zaman kanak-kanak adalah tempoh di mana berlakunya perkembangan fizikal dan kognitif yang pesat. Dalam tempoh inilah tabiat terbentuk dan rutin gaya hidup keluarga mula ditanam pada diri.
“Tingkah laku sedentari, iaitu memilih sama ada menunggang pengangkutan bermotor daripada berjalan atau berbasikal, duduk di meja di sekolah, menonton TV atau bermain permainan berasaskan skrin yang tidak aktif semakin banyak dan dikaitkan dengan kesihatan yang kurang baik,” kata WHO.

Masalah Tidur Juga Punca Obes,  ‘Screen Time’ Faktor Penyumbang
Tidur yang tidak mencukupi telah dikaitkan dengan peningkatan pengumpulan lemak yang berlebihan seperti yang diukur oleh indeks jisim badan (BMI).
WHO menyarankan waktu tidur sebanyak 10 hingga 13 jam sehari bagi kanak-kanak berusia bawah 5 tahun.
Tempoh tidur yang lebih pendek dikaitkan dengan lebih banyak tontonan TV dan masa yang dihabiskan bermain permainan komputer.
Semua ini berkait rapat dan ibu bapa perlu mengambil tindakan untuk mengawalnya.

Bukan Mudah, Tapi Tak Mustahil!
Dalam zaman serba moden begini, memang diakui tak mudah untuk ibu bapa menidakkan penggunaan gajet atau peranti elektronik kepada anak-anak.
Ianya bukan saja memudahkan ibu bapa, tetapi ia juga digunakan sebagai medium pendidikan yang berkesan dan lebih menarik minat mereka.
Namun, kita harus menyedari impaknya terhadap kanak-kanak bagi jangka masa panjang.
Tengok pada statistik pula, Malaysia adalah tersenarai ‘paling gemuk’ di Asia baru-baru ini. Takutnya!
Jadi, jangan pandang ringan ya. Tak salah kan kalau kita sama-sama cuba mengehadkan penggunaan gajet dan TV pada kanak-kanak.
Mak ayah ajaklah mereka beraktiviti di taman, ataupun sekadar di halaman rumah. Yang penting, mereka dapat bergerak aktif dan mengeluarkan peluh, taklah tenung skrin saja ok!


Scrub Yang Boleh Jadikan Kulit Anda Putih Dengan Serta Merta. Sampai Nampak Urat Hijau!

Siapa yang tak nak kulit putih dan gebu kan? Ada yang makan supplemen dan ada juga yang mengamalkan petua kecantikan yang lain. Namun, petua atau tips yang dikongsikan ini menggunakan bahan-bahan yang semulajadi dan confirm akan putih berseri kulit anda tu! Jom cuba!
http://www.banglatribune.com/

PUTIH SAMPAI NAK URAT HIJAU
Ni jawapan bagi mereka yang putih sampai nampak urat,tapi tak nak keluar modal.Bakal pengantin,mak mak orang yang ambil anak sekolah,mereka yang terdedah dengan panas terik, bolehlah buat ya.Buat sekali dua,memang payah sikit nak terus nampak urat hijau.Tapi kalau buat amalan,jadikan scrub mandian hari hari kejelitaan rasmi jadi milik anda.
TANGAN SEBELUM DISCRUB
www.facebook.com/fizwana

BAHAN-BAHAN DAN CARANYA
1. Ambil lah beras dalam satu genggam serta bawang putih 3 ulas.

www.facebook.com/fizwana
2. Kemudian,kisar bahan tadi.Kasar kasar je.Sebab kita nak buat ala ala scrub.

3.Guna mandian rutin kita. I guna sabun ni sebab buat badan kita lembut dan harum.Ramai customer i yang nak jaga kulit,guna ni.

4. Last sekali,letak sedikit sabun pada ramuan tadi,sapu pada tubuh. Biarkan kat badan dalam lima minit. Cuci,bilas,sapu losyen harian.

5. Okey,nanti bancuhan dah siap,bubuh kat tangan macam ni ok. Dekat kuku tu boleh sapu dengan bawang putih kisar tadi.  Sapukan secara menyeluruh pada tangan,siku atau mana mana sisi gelap kita ya.

Ni tangan selepas i buat proses scrub tadi. Boleh bandingkan tangan sebelum dengan selepas ikut gambar ya.
www.facebook.com/fizwana
* Macam mana? Rasa nak cuba tak?
Sumber: Fizz Cahya


5 Sebab Anak Sulung Lebih Bijak

Sejak kecil, saya sering dibandingkan dengan abang sulung terutamanya dalam pencapaian akademik. Setiap kali abang tunjuk report card pada ibu, pasti ibu tersenyum bangga. Dan hujung minggu itu, ibu akan buat kenduri kesyukuran. Saudara mara yang datang pula tak putus-putus memuji kepintaran abang dan dalam masa yang sama, membeza-bezakan result periksa saya dan abang.
Memang saya jauh hati. Tapi nak buat macam mana, saya sudah usahakan sebaik mungkin.

Abang terus mencapai kejayaan demi kejayaan sehingga peroleh Ijazah dari universiti di Australia dan saya pula hanya sambung di Shah Alam.
Kemudian, saya dapat cerita sepupu sebelah ibu juga sering dibandingkan dengan abang sulungnya yang juga  cemerlang dalam pengajian. Berdetik juga di hati.

Memang semua anak sulung dilahirkan bijak ke?
Banyak kajian di luar negara yang menyatakan anak sulung biasanya mempunyai IQ lebih tinggi berbanding anak kedua dan seterusnya.

Jadi, apa yang membuatkan IQ anak sulung lebih tinggi daripada anak lain?
1. Dapat lebih perhatian
Setiap pasangan yang berkahwin memang menanti-nanti kehadiran cahaya mata apatah lagi ia kelahiran pertama. Jadi seluruh masa, perhatian dan pengetahuan dicurahkan pada anak sulung.
2. Terdedah dengan orang dewasa
Anak sulung biasanya dikelilingi dengan orang dewasa seperti ibu bapa, pakcik, makcik, nenek dan datuk. Itulah kawan ketika dia sedang membesar.
Berlainan dengan anak kedua dan seterusnya, mereka menjadikan anak sulung sebagai teman bermain dan bercakap. Jadi, anak yang bercakap dengan orang dewasa, otaknya lebih banyak berkembang.
3. Dapat kebebasan untuk mencuba
Ibu bapa mana yang tidak mahu berikan yang terbaik untuk anaknya lebih-lebih lagi ketika itu anaknya baru seorang.
Jadi, anak sulung berpeluang mencuba semua aktiviti dan kelas pembelajaran yang diminatinya. Melihat anak sulung sudah mahir dan berpengetahuan, ibu bapa biasa menggalakkan anak sulung berkongsi ilmu dengan adik-beradik. Sudah tentu tidak sama cara pengajarannya.
4. Kerap mengajar adik-beradik membuatkan memorinya makin tajam
Apabila anak sulung belajar benda yang baru, dia akan mengulang apa yang dipelajarinya kepada adik-adiknya secara berulang-ulang, secara tak langsung menajamkan memori dan ingatannya.
5. Cipta persaingan agar jadi terbaik
Apabila anak sulung mendapat adik, dia akan mewujudkan persaingan antara adiknya untuk menuntut lebih banyak perhatian.
Jadi, dia akan berusaha untuk meningkatkan lagi pengetahuannya agar jadi terbaik di mata ibu bapa. Siapa yang tak suka anak bijak pandai kan?
Jadi, adakah IQ anak kedua dan seterusnya memang tidak hebat?
Foto Kredit: Flickr Firdausi Nuzula
Sebenarnya anda bertuah kerana mempunyai role model yang boleh diikuti. Jadikan kehebatan mereka sebagai satu pemangkin untuk anda menjadi hebat seperti mereka.
Kepandaian boleh dipelajari dengan usaha. Ibu bapa juga perlu pandai seimbangkan tumpuan pada setiap anak. Sudah lumrah, tidak semua anak yang dilahirkan sama IQ dan perangai.


Bukan Mimpi, Tapi Ini Sebabnya Bayi Anda Selalu Tersenyum Ketika Tidur

“Alahai comelnya dia tersengih-sengih masa tidur. Apalah yang dimimpikan agaknya ya…”
Bagi ibu bapa yang biasa memerhatikan gaya tidur bayi, mesti anda perasan yang mereka biasa tersenyum ketika tidur. Ada yang menganggap bayi sedang bermimpi, malah tak kurang juga ada yang mengaitkannya dengan makhluk halus.

Bagaimana pula pandangan sains dalam hal ini?
Ini Sebabnya Bayi Anda Selalu Tersenyum Ketika Tidur
1. Senyuman Awal Terhasil Daripada Gerakan Refleks
Secara saintifiknya, para saintis mempercayai bahawa senyuman yang muncul dalam tempoh terawal kelahiran bayi adalah akibat gerakan refleks – iaitu ianya merupakan sesuatu yang tidak dikawal oleh bayi.

Ini bermaksud, senyuman yang terhasil ketika tidur atau berjaga itu bukanlah terhasil daripada tindakbalas emosi bayi terhadap apa yang dilihat atau apa yang difikirkannya.

Menurut ahli psikologi Pamela Garcy, senyuman refleks ini terhasil ketika bayi berusia 3 hari hingga si kecil berusia sekitar dua bulan.
Foto Kredit: boredpanda.com
2. Bayi Tidak Mempunyai Kebolehan Untuk Bermimpi Seperti Orang Dewasa
Tak ada siapa yang tahu sama ada bayi benar-benar bermimpi (sebab mereka pun tak dapat memberitahu kita tentangnya). Tapi menurut neurosaintis, bermimpi adalah sebuah proses kognitif yang hanya dapat berlaku apabila anak kecil mampu membayangkan sesebuah perkara secara visual dan spatial.
Jadi, sekalipun bayi boleh bermimpi, ia bukanlah sesuatu yang serupa dengan apa yang kita alami.
Dalam pendapat lain, saintis berpendapat bahawa bayi baru lahir tidak bermimpi semasa tidur sehinggalah beberapa tahun selepasnya. Walaubagaimanapun, mereka bersetuju bahawa dalam tempoh tidur ini otak bayi amat ligat berfungsi.

3. Jadi, Apa Yang Dilakukan Oleh Bayi Semasa ‘Bermimpi’?
Secara umumnya, terdapat 5 fasa tidur seperti yang dijelaskan melalui Psych Central. Fasa REM (rapid eye movements) adalah fasa terakhir yang berlaku dalam tidur, di mana gelombang otak pada tempoh ini kelihatan sama dengan kita berjaga. Ketika inilah mimpi biasanya berlaku.
Dalam tempoh tidur bayi, separuh daripadanya dikategorikan oleh neurosaintis sebagai fasa REM, manakala hanya 1/4 saja dialami oleh orang dewasa. Menurut neurosaintis, walaupun bayi mengalami tempoh REM, ia memainkan peranan yang berbeza pada bayi berbanding orang dewasa. Ketika fasa bermimpi inilah otak mereka membina laluan neural, meintegrasikan memori sehingga menjadi lebih kompleks, dan secara tak langsung mengaktifkan perkembangan bahasa.
Foto Kredit: nyc.gov
4. Bilakah Anak Kecil Mula Bermimpi Secara Normal?
Mengikut kajian yang didedahkan melalui LiveScience, mimpi yang boleh diingat oleh anak kecil pada usia 4 atau 5 tahun lazimnya bersifat statik, tidak berkarakter, kurang emosi, dan tiada memori.
Hanya apabila usia mereka meningkat 7-8 tahun, di mana mereka sudah memahami kewujudan diri mereka, barulah mimpi ini datang secara lebih berstruktur dan jelas.

5. Kebolehan Bayi Untuk Tersenyum Akan Terus Berkembang
Seiring bertambahnya usia, kemampuan senyum bayi akan semakin berkembang.
Menurut Parents.com, bayi berusia 6-8 bulan akan mempamerkan senyuman responsif, iaitu senyuman yang terlahir kerana meniru senyuman anda. Senyuman ini adalah reaksi kepada pengalaman sensori dan bukanlah reaksi sosial terhadap emosi mereka.
Menurut pakar, hanya apabila bayi berusia 2-3 bulan bayi mampu melahirkan senyuman kerana ingin mengekspresikan rasa senangnya, berhubung dengan anda atau sesiapa di sekitar mereka.
Foto Kredit : flashwallpapers.com
Hargai Senyuman Kecil Itu!
Senyuman ibu bapa memainkan peranan penting kepada bayi kerana ia menjadikan mereka berasa selamat, gembira, dan disayangi. Bahkan, senyuman anda juga menjadi faktor yang memacu perkembangan minda si kecil.
Senyuman sosial yang terlahir dalam keadaan sedar bayi merupakan salah satu milestone yang patut anda raikan. Ia adalah langkah pertama yang menunjukkan bayi mampu berkomunikasi secara positif dalam sebuah hubungan.


Bayi Yang ‘Dimanjakan’ Akan Membesar Jadi Lebih Pintar Dan Baik Hati. Ini 5 Sebabnya

“Tak payah ‘manjakan’ sangat anak tu. Biarlah dia menangis. Nanti pandailah dia berhenti bila dah penat nanti. Bayi suka menangis sebab nak perhatian tu…”
Ada sesetengah bayi lebih mudah menangis berbanding yang lain. Kalau diikutkan naluri ibu bapa, tentulah kita akan berasa bahawa kita perlu melakukan sesuatu untuk menenangkan bayi. Namun, pasti ada suara-suara yang mengatakan bahawa kita sebenarnya dimanipulasi hingga bayi suka menangis dan menjadi terlalu manja.

Walaubagaimanapun, sebuah kajian mendapati bahawa tindakan ‘memanjakan’ bayi ini mempunyai manfaat luar biasa kepada anak apabila mereka meningkat usia.
5 Sebab ‘Manjakan’ Bayi Akan Jadikannya Lebih Bijak Dan Baik Hati
Berikut adalah sebab kenapa tindakan merespon terhadap keperluan bayi adalah baik untuk perkembangannya, dan bukanlah memanjakannya.

1. Bayi Belajar Berkomunikasi Dengan Cepat
Pertamanya, ibu bapa perlu tahu bahawa menangis adalah salah satu cara komunikasi bayi. Ia juga membantu ibu bapa untuk mengetahui bahawa bayi berasa tidak selesa atau ada sesuatu yang menganggunya.

Jika diteliti cara tangisannya, ibu bapa boleh mengenalpasti apa yang cuba disampaikan oleh bayi melalui tangisannya. Dalam masa yang sama, bayi juga mula membuat perkaitan antara tangisan mereka dengan pujukan anda. Dengan respon yang betul, bayi dan anda boleh belajar untuk saling memahami perasaan antara satu sama lain dengan lebih cepat dan berkesan.
http://nspt4kids.com/
2. Respon Positif Terhadap Sentuhan Dan Kasih Sayang
Menurut Majalah TIME, kajian yang diterajui oleh Profesor Psikologi dari Notre Dame, Darcia Narvaez mendapati bahawa sentuhan positif dan kasih sayang yang ditunjukkan terhadap bayi boleh menjadikan mereka membesar sebagai seorang yang lebih pintar, penyayang, dan baik hati berbanding bayi yang kurang mendapat layanan sedemikian.
Kesemua proses ini meningkatkan kebolehan anak tersebut untuk memahami minda orang lain dengan lebih efektif.
mom.me
3. Tangisan Berterusan Boleh Memberi Kesan Negatif
Ada sesetengah yang percaya dengan teknik ‘cry it out’ atau membiarkan bayi menangis semahunya kerana percaya bayi boleh belajar untuk berhenti menangis dengan sendiri.
Pakar berpendapat bahawa tindakan sebegini adalah tidak efektif. “Terlalu banyak stres pada sistem saraf bayi – seperti menangis berterusan – adalah tidak baik untuk perkembangan bayi, lebih-lebih lagi bayi yang baru lahir dan berusia bawah 6 bulan,” jelas Dr Lawrence Balter, melalui laman web Parenting.com.
Foto Kredit: shutterstock.com
4. Interaksi Dengan Ibu Bapa Meningkatkan Rasa Empati
Setiap daripada kita dilahirkan dengan keperluan untuk disayangi. Otak manusia lebih mudah untuk memberi respon terhadap kasih sayang yang diterima setiap hari untuk mempraktikkannya suatu hari nanti. Oleh itu, sekiranya kita dikasihi, lebih mudahlah untuk kita mengasihi. Apabila kita tidak berinteraksi dengan kerap, kita tidak dapat belajar untuk memperbaiki hubungan tersebut dari hari ke hari.
Oleh itu, bayi yang sentiasa menerima respon positif terhadap tangisan sebenarnya akan menunjukkan perkembangan emosi yang amat baik. Sifat ini dapat dilihat dalam keadaan yang kritikal, di mana mereka mampu untuk menangani stres dengan begitu berkesan.
Foto Kredit: dissolve.com
5. Bayi Suka Menangis Bukan Kerana Mahu ‘Menunjukkan’ Kuasa
Menurut pakar, bayi yang berusia bawah 3 bulan belum mempunyai memori yang kuat. Mereka ini belum mampu membuat perkaitan terhadap apa yang berlaku semalam atau sebelum itu. Mereka juga tidak mempunyai kebolehan untuk menjangkakan apa yang bakal berlaku. Semua perihal ini hanya mula berlaku pada usia sekitar 6 bulan.
Oleh itu, bayi tidak memanipulasikan emosi anda sebagai ibu bapa. Sebaliknya, mereka hanya memberi respon terhadap apa yang anda lakukan setiap kali mereka menangis. Selepas usia 6 bulan, anda boleh mula untuk memberi galakan kepada bayi dengan melengahkan daripada terus mengangkatnya, bercakap dengannya, atau mengalih perhatiannya dengan meletakkannya di dalam katil bayi yang diletakkan mainan bermuzik.
Semua cara berbeza ini membantu bayi untuk membina kepercayaan terhadap ibu bapa walaupun anda tidak mendukung mereka setiap masa mereka menangis.
Foto Kredit: eumom.ie

Percaya Pada Suara Hati Anda
Setiap pasangan suami isteri mempunyai cara tersendiri untuk membesarkan anak mereka. Ini kerana, merekalah yang lebih mengetahui apa yang diperlukan oleh anak mereka.
Oleh itu, tidak perlu rasa bersalah sekiranya bayi suka menangis dan sentiasa mengharapkan anda untuk berada di sisi. Ternyata, ada banyak manfaat yang boleh didapati daripada tindakan menenangkan bayi!


Apa Punca Tidur Berdengkur? Atasinya Dengan Cara Ini!

“Ishh berdengkur pulak si Nadia ni. Ingat lelaki aje yang kuat berdengkur. Ada juga ya perempuan yang tidur berdengkur. Aduhai, tak tidur lena lah aku malam ni!”
Ya, semua orang tidak kira lelaki atau perempuan berpotensi untuk tidur berdengkur. Tapi, ada yang jarang berdengkur melainkan terlalu penat dan stres.

Tahukah anda, berdengkur sebenarnya boleh menjejaskan kualiti tidur si pendengkur itu sendiri dan orang di sekelilingnya.
Wanita atau lelaki memang berpotensi tidur berdengkur. Kita saja yang tidak menyedarinya. Foto Kredit: lifeline.de

7 Punca Tidur Berdengkur
Antara sebab utama seseorang itu berdengkur adalah:

1. Badan Yang Berlemak
Apabila bahagian leher disaluti lemak yang banyak, ia menyebabkan udara sukar menembusi hidung serta leher sewaktu tidur.
Itu yang menyebabkan tidur berdengkur.
2. Usia
Semakin meningkat usia, bahagian leher semakin bertambah sempit dan otot di bahagian itu semakin lemah.
Foto Kredit: hartfamilychiro.com
3. Rangka Badan Besar
Lelaki semula jadinya mempunyai rangka yang besar namun punya ruang pengaliran yang sempit berbanding wanita.
Sebab itu lelaki lebih banyak berdengkur daripada wanita.
4. Masalah Hidung
Selesema dan hidung tersumbat juga boleh menyebabkan seseorang itu berdengkur.
Dengkuran pada kanak-kanak juga boleh terjadi apabila selesema atau alahan, bengkak tonsil dan ‘adenoid’, iaitu sebuah keadaan di mana seseorang mempunyai daging berlebihan seperti tonsil di belakang hidung.
5. Postur Tidur
Postur berbaring secara menelentang meningkatkan kebarangkalian untuk tidur berdengkur.
6. Mengambil Ubat
Mereka yang mengambil ubat seperti Lorazepam dan Diazepam juga tidur berdengkur disebabkan otot bergerak laju meskipun sewaktu tidur.
7. Merokok
Mereka yang menghisap rokok lebih cenderung tidur berdengkur. Ini kerana ia menyebabkan saluran pernafasan menjadi abnormal, pembengkakan selaput lendir pada hidung, gangguan pada tekak, dan penyumbatan kecil pada paru-paru.
Selain itu, merokok juga adalah punca kepada pelbagai penyakit lain.
Foto Kredit: elitefon.ru

5 Cara Atasi Tidur Berdengkur
Jadi bagi yang memang tidur berdengkur,sebelum masuk tidur, pastikan anda lakukan ini:
1. Bersihkan saluran hidung
Jika anda selesema, lapkan cecair saline pada lubang hidung dan keringkan sebelum tidur.
2. Guna ‘nasal strip’
Foto Kredit: amazon.com
Ia boleh dibeli di pasaraya atau farmasi. Tampalkan pada hidung.
3. Suhu bilik dalam keadaan lembap
Bilik yang kering meningkatkan lagi rasa gatal pada selaput di hidung dan tekak, lalu menyebabkan ia membengkak. Apabila bengkak, pernafasan akan terganggu.
Salah satu cara untuk mengelakkannya terjadi ialah dengan memasang ‘humidifier’ dalam bilik.
Foto Kredit: homecrux.com
4. Ubah posisi tidur
Tidur terlentang menggalakkan lagi dengkuran. Letak bantal atau apa sahaja di sisi yang boleh mengelakkan anda daripada tidur terlentang.
Biasakan tidur terlentang sehingga ia menjadi tabiat.
5. Elak makan ubat tidur atau sedatif
Ubat-ubat ini akan menyebabkan otot di sekitar leher relaks dan tidak mengganggu pernafasan.
Foto Kredit: royaldentalusa.com
Bagi mereka yang berdengkur dengan kuat,
Perlulah membuat pemeriksaan kerana ia boleh menjejaskan kesihatan. Bukan itu saja, malah perhubungan dengan orang sekeliling juga dapat dipulihkan terutamanya pasangan.


5 Sebab Anak Anda Obses Dengan ‘Surprise Eggs’, Walaupun Mereka Tak Suka Apa Di Dalamnya

“Kalau pergi kedai asyik nak beli ‘telur’ je. Sampai tengok Youtube pun ulang video ‘surprise eggs’ tak habis-habis. Apa yang syok sangat dengan benda ni?”
Anda bukan keseorangan. Ramai ibu bapa dah ‘bergelut’ dengan masalah ini sejak sekian lama. ‘Telur’ yang mengandungi permainan atau coklat ini sangat digemari oleh kanak-kanak.

Malah, melalui media sosial juga video ‘unboxing’ atau membuka ‘surprise eggs’ menjadi viral di kalangan kanak-kanak sehingga ia berjaya mencatat sejarah sebagai salah satu video yang paling banyak views di dunia.
Pernahkah anda terfikir kenapa anak anda begitu obses dengan ‘telur’ ini sehingga ada sebahagiannya yang ketagih dan sukar membuang tabiat ini?

5 Sebab Anak Anda Obses Sangat Dengan ‘Surprise Eggs’
Selain sebab logik, pakar psikologi pernah membincangkan antara sebab mengapa anak kecil mudah tertarik dan seolah-olah ‘dipukau’ dengan ‘surprise eggs’ ini.

1. Memacu Perasaan Ingin Tahu
Pertama sekali, secara logiknya kita pun tentu boleh mengagak bahawa si kecil ini begitu tertarik dengan warna-warna yang cerah, bunyinya apabila digoncang, serta misteri yang terkandung di dalamnya.
Ia bukanlah kerana mereka minat sangat dengan objek yang terdapat di dalamnya, tetapi rasa ingin tahu itu yang membuatkan mereka begitu terdorong untuk memilikinya dan membukanya.
Foto Kredit: dailymotion.com
2. Ia Seolah-olah Memberi ‘Hadiah’ Kepada Si Kecil
Perasaan membuka ‘telur’ itu seolah-olah memberi mereka kuasa untuk berbuat sesuatu yang mengujakan. Sifat ini adalah normal bukan saja bagi kanak-kanak, tetapi juga bagi orang dewasa.
Kalau kita dapat hadiah atau bungkusan pun, mesti rasa tak sabar nak tahu apa yang di dalamnya, bukan?
http://www.thetruecare.com/
3. Kepuasan Serta-Merta
Tidak seperti permainan lain, ia dapat memberikan kepuasan serta-merta kepada anak kecil tanpa memerlukan sebarang usaha seperti membina blok, mewarna, atau melukis.
Proses membukanya juga mudah dilakukan dan kebanyakan anak kecil dapat memahaminya dalam masa yang singkat.
Foto Kredit: momtastic.com
4. Anak Kecil Suka Mengulang Perkara Sama
Tabiat anak kecil memang suka mengulang benda yang sama. Mereka sukakan familiarity dan sesuatu yang dekat dengan mereka.
Ini juga menjadi punca bagaimana mereka selalunya mempunyai perkara tertentu yang amat disukai secara ekstrem; contohnya ada yang minat dinosaur, sampaikan semua barang termasuk baju, beg sekolah, alas katil nak ada gambar dinosaur. Begitu jugalah bagi mereka yang minat kereta, make-up, atau apa-apa karakter kartun tertentu.
Foto Kredit: newhdwallpaper.com
5. Dipengaruhi Oleh Video Yang Ditonton
Dalam hal berkaitan video membuka ‘surprise eggs’ di laman Youtube, Psychology Today mengibaratkannya seperti seorang dewasa yang suka menonton rancangan travel, tapi mereka tidaklah merancang untuk ke mana-mana. Atau seseorang yang suka menonton rancangan masakan, tetapi tetap memakan makanan segera di rumah.
Mereka seolah-olah turut berkongsi keseronokan apabila dapat melihat orang lain melakukan perkara yang mereka minati. Bila dah asyik ditonton, dah tentu macam-macam gambaran hadiah menarik yang mereka fikirkan dalam ‘telur’ tersebut. Kalau kita melarang, kemungkinan besarlah mereka akan mengamuk sebab tak dapat apa yang diidamkannya.
Foto Kredit: youtube.com
Biasanya Fasa Ini Sementara Saja
Normallah bagi seorang kanak-kanak meminati sesuatu hadiah atau permainan misteri yang dibungkus elok. Ia mengambil masa untuk mereka akan faham bahawa nilai permainan yang berada di dalamnya berbaloi atau tidak dengan wang yang dibelanjakan.
Cuba terangkan dengan baik dan kawal obsesi mereka secara berperingkat. Bila dah faham nanti, biasanya mereka akan beralih kepada perkara lain pula. Jadi, janganlah risau sangat ya!